text:
July 2013 5
Invershonnan den infrastruktura
Invershonnan Den Infrastruktura by Gerrit Schotte
Bishita serka Vise Presidente di Colombia sr. Angelino Garzón
Awe mainta trempan èks Promé Minister Gerrit Schotte a wòrdu risibí na residensia vise-presidensial, pa un desayuno ku Vise Presidente di Colombia Angelino Garzón. Diferente temanan di importansia a wòrdu diskutí. Entre otro situashon polítiko na Kòrsou, reforma konstitushonal (elektoral) pa trese trankilidat den nos demokrasia. No lubida ku e aña aki Colombia a selebrá 22 […]
Korte ta rechasá enkuesta riba Schotte
Enkuesta Sivil den Kompanianan di Gobièrnu a keda aprobá. Korte ta rechasá enkuesta riba Schotte Willemstad, djarason 17 di yüli 2013 Den un reakshon riba e desishon di Korte èks Promé Minister i aktual miembro di Parlamento sr. Gerrit Schotte a duna di konosé, ku e ta haña ta ku rason Korte a rechasá un […]
Pa MFK ta igualdat di siudadanonan den Reino ta konta
Manera ta konosí Minister-presidente Rutte aktualmente ta di bishita na Kòrsou ku un mishon komersial. E bishita aki ta importante pa Kòrsou i su ekonomia i MFK ta spera ku e lo ta eksitoso. Di nos parti nos lo hasi tur kos den nos alkanse pa kontribuí na e éksito. Si nos di MFK a […]
Ora baka hoga na pos, por bien dèmpel numa
Mi tin gana di sa kon Partido Nashonal di Pueblo (PNP) ke bin hasi “damage control” riba un lei ku nan mes a aseptá, ku e no ta bon i ku MFK a atvertí pa no pasa esaki paso l’é tin un efekto devastador pa e penshonadó. PNP huntu ku su aliadonan a disidí tòg […]
SOUNDCLOUD
Support us
Relatonan Resien
- Gana bo outo HAIMA M3 2016 dia 3 di desèmber awor ku MFK!
- Minister van der Horst kier kita 70 trahadó for di trabou pa remplasá nan ku “uitzendkracht”
- Movementu Futuro Kòrsou (MFK) a partisipá na e XXXIII Kongreso di Copppal na Repúblika Dominicana
- Keho di Schotte kontra abogado Roelof Bijkerk a wòrdu trata awetardi 3or den Raad van Toezicht di Abogadonan
- Si Partido PAR, no drenta Gobièrnu, Gruponan Establesé lo Ataka e Lider Polítiko Personalmente
Archivo
- November 2015
- October 2015
- September 2015
- August 2015
- July 2015
- June 2015
- May 2015
- April 2015
- March 2015
- February 2015
- January 2015
- December 2014
- November 2014
- October 2014
- September 2014
- August 2014
- July 2014
- June 2014
- May 2014
- March 2014
- February 2014
- January 2014
- December 2013
- November 2013
- October 2013
- September 2013
- August 2013
- July 2013
- June 2013
- May 2013
- April 2013


c: text/html

text:
Search
Follow Us!
-
Join Our Newsletter!
Recent Comments
Archives
- July 2015
- June 2015
- May 2015
- April 2015
- March 2015
- February 2015
- November 2014
- October 2014
- September 2014
- August 2014
- July 2014
- June 2014
- May 2014
- April 2014
- March 2014
- February 2014
- December 2013
- September 2013
- August 2013
- June 2013
- May 2013
- April 2013
- March 2013
- February 2013
- January 2013
- December 2012
- August 2012
- July 2012
- June 2012
- May 2012
- April 2012
- March 2012
- February 2012
- January 2012
- December 2011
- November 2011
- October 2011
- September 2011
- August 2011
- July 2011
- June 2011
- May 2011
- April 2011
- March 2011
- February 2011
- January 2011
- December 2010
- November 2010
- October 2010
- September 2010
- February 2010
- December 2009
Links
PollsLoading ...
-
Monthly Archives: November 2011
Awe ta dia di bisa danki
Danki na bida pa mi 3 yiunan Danki na bida pa mi nietonan, Danki na bida pa tur amor cu mi a ricibi den mi bida, Den ora di gloria y den ora di dolor, Danki na Bida pa e … Continue reading
Sinterklaas ta duna regalonan educativo.
Bo tabata sa cu tur siman Sint y su Pietjes tin reunion? Den e reunionnan aki nan ta papia hopi riba ‘bida’ y kico ta importante pa pasa den e bida di nos muchanan.
Continue reading
Posted in Articulo, Desaroyo di Bida, Tips Tagged De Wit & Van Dorp Stores, mucha, Poesia y Storia, regaldo, Sinterklaas Leave a comment
Bo bida mester di alignment podise
Una bes nos tribi di busca judansa profesional nos ta realisa tin ora cu nos bida lo por a cambia pa hopi anja caba si nos a tuma un curashi mas prome y busca e judansa necesario.
Continue reading
Posted in Articulo, Desaroyo di Bida, Tips Tagged auto, Bida, Cars, pensamento, Ricardo Wever Leave a comment
Abuso di Mucha y tratamento exitoso cu EMDR
Un storia cu ta impacta “Abuso di Mucha” y EMDR
Drs. Mitsy Willems, psicologo clinico ta comparti e caso aki di e hoben aki cu duna permiso pa comparti su experiencia. Meta ta pa kibra silencio rond di e tema y pa hendenan sa cu judansa ta posibel.
Posted in Articulo, Desaroyo di Bida, Wellness & Lifestyle Tagged abuso, abuso sexual, balor, drs. Mitsy Willems, famia, mucha, muhe, taboe Leave a comment
harmonia y balansa
Den e centro profundo di mi ser…
Tin un fuente infinito di amor…
Mi ta laga e amor aki bin ariba awo…
E ta jena mi curason, mi curpa y mi pensamento…
Den e centro profundo di mi ser…
Tin un fuente infinito di amor…
Mi ta laga e amor aki bin ariba awo…
E ta jena mi curason, mi curpa y mi pensamento…
Continue reading
Posted in Arte y Cultura, Desaroyo di Bida, Wellness & Lifestyle Tagged amor, meditacion, papiamento, Poesia y Storia, trankilidad Leave a comment
Asertividad y bo futuro cu ta den bo man
Si cada hende den un comunidad bira mas asertivo nos ta haja e nacion cu nos ta haja cu nos merece. Nos propio actitud lo atrae y magnetisa e cosnan cu nos ta desea den nos bida. Nos lo biba den flow. E caminda di menos resistencia lo bira nos forma di bida nobo. Esta un dushi pais Aruba lo ta! Continue reading
Posted in Articulo 2 Comments
Silencio y bo imagen di paraiso ….
Nos mundo ta parse di ta pasando den hopi turbulencia… temblornan, inundacion, violencia, ladronicia… abusonan sexual cu ta bin na claridad rond di mundo…. Di un banda… pasobra di otro banda tin asina hopi buskeda di hende pa e sentido … Continue reading
Posted in Articulo Leave a comment
E idioma profundo di silencio…
Silencio ta papia? Si, na momento cu nos ta cla p’e, nos lo por compronde e idioma profundo di silencio…silencio por bisa nos mas cu mil palabra…si nos ta scoge pa scuch’e! Les’e, bo lo gust’e! Continue reading
Posted in Arte y Cultura, Desaroyo di Bida, Nos Planeta, Wellness & Lifestyle Tagged amor, arte, Bida, Dios, Ingrid Werleman, naturalesa, pensamento, Poesia y Storia, silencio, trankilidad Leave a comment

robotstxt: allowed

filter: keep


text:
Digicel Aruba ta sigui sostene Special Olympics
Nan a cuminsa patrocina e organisacion desde prome cu nan a lansa nan servicio na Aruba!
Digicel Aruba ta sigui sostene Special Olympics
Sosten incondicional na nos atletanan special!
ORANJESTAD, Aruba - 24 di September 2014: Digicel Aruba ta hopi orguyoso di por anuncia un biaha mas nan sosten na e eventonan extraordinario cu lo tuma luga den cuadro di "Special Olympics National Games 2014". Digicel Aruba ta ofrece su sosten na nos atletanan special y ta mustra su apoyo continuo y incondicional na e hobennan aki cu ta haci nan maximo esfuerso pa participa den e competencianan aki.
Bob Sprengers, Gerente General di Digicel Aruba a haci e tremendo anuncio aki durante un conferencia di prensa unda el a confirma cu Digicel, manera semper lo sostene nos atletanan y cu esaki ta algo cu nan lo sigui haci incondicionalmente. Ta bon pa subraya cu Special Olympics ta e prome organisacion cu a conta cu un sponsorship di Digicel Aruba, hasta desde prome cu e compania a lansa su servicionan den forma oficial riba nos isla! Pues pa mas di 10 aña caba Digicel ta un di e sponsornan principal di Special Olympics. No solamente na Aruba, sino den mayoria mercado unda e compania cu mas ta creciendo den comunicacion mobil ta operando.
Pa e aña aki ta bay tuma luga diferente evento cuminsando na September y culminando na luna di December. Por menciona cu lo tin entre otro, un tayer pa coachnan y un asina yama EKS (Eunice Kenney Schrivers) Day den luna di September. Den October lo continua cu e training pa coach mientras cu di dia 30 di October te dia 2 di November lo tuma luga e weganan nacional.
Banda di esaki e training nan di e diferente disciplina di deporte di nos atletanan special ta bay inicia, manera ta Bocce, Badminton, Bowling, Atletiek, Landamento, Pingpong y Futbol.
A probecha e ocasion di e conferencia di prensa pa Digicel Aruba, a renoba nan compromiso di sponsor Special Olympics Aruba pa un aña mas. E compromiso aki ta encera mucho mas cu djis e sosten financiero. Digicel Aruba ta considera e organisacion di nos atletanan special como un “partner” y ta haci hopi evento hunto, empleadonan ta yuda e organisacion den nan oranan liber y asina por sigui menciona. Pues, Special Olympics ta un famia di Digicel Aruba, pa hopi aña caba!
E proceso pa registra e atletanan pa e Weganan Mundial di otro aña, na 2015 na Los Angeles, a cuminsa caba. Digicel ta aportando den e parti aki tambe, dor di organisa fundraising hunto cu Special Olympics pa yega por alcansa e presupuesto desea, di 150 mil florin pa cubri e gastonan pa hiba e atletanan Merca. Claro cu e sosten adicional aki ta bin banda di e subsidio anual cu Digicel ta aporta cune na e fundacion.
"Special Olympics National Games 2014" lo bira un evento di kita sombre. Durante tur actividad, e empleadonan di Digicel lo t’ey presente como boluntario pa asina sostene nos atletanan.
Digicel y Special Olympics Aruba ta invita comunidad henter pa disfruta di tur e eventonan deportivo y pa apoya nos atletanan!


text:
-
Contact Us
- info@cuckoopress.com
“Mi tabata mas felis bashí, ku awor ku mi tin sèn.”
Tin un dicho na ingles ku ta bisa: “Money doesn’t make you happy, but it allows you to be unhappy in really nice places.”
Mayoria hende tin un kerensha ku “mas plaka” lo trese mas felisidat. Plaka bèrdat ta trese felisidat ora bo tin niun….nada…., zero, zilch. Si bo tin kaba, bo tin ku djis maneh’é bon, esta no gasta mas ku loke bo tin, sino e felisidat ku e plaka un dia a trese pa bo ta bira un doló’i kabes ku lo bo no ke tin.
Kuantu hende ta kumpra number i/òf brièchi pa por gana un bon boká di plaka? Si mi ke ta honesto, mi tambe ta spera ku un dia lo mi gana premio mayó. E úniko problema ta ku mi no sa kumpra ni number ni brièchi.
Kuantu hende ta bai kasino tur dia, keriendo ku nan ta seka di gana e “jackpot”, pero tur dia ta bai kas mas bashí ku nan a drenta kasino? Esaki fásilmente por bira un bisio.
Na Merka hopi hende a yeg’i gana miónes di dòler na loto. Pero no ta tur su historia a kaba bon. Esmas algun di nan a kaba hopi tristu:
1. Evelyn Adams
Nan ta bisa ku bo tin mas chèns di mira presidente di Merka ku gana premio mayó. Evelyn Adams a desafiá e chèns ei. Evelyn Adams a gana loto dos bia na aña 1985 i 1986 pa un total di 5.4 mion dòler. Binti aña despues Evelyn tabata blo bashí bibando den un trailer. El a gasta tur e plaka kumprando kos pa hende i tambe ‘gambling’.
Segun Evelyn, tur hende tabata ke su plaka. E no tabata sa kon pa bisa hende “Nò”. Si Evelyn tabata konosé mi, lo mi por a siñ’é!
2. William “Bud” Post
William a krese sin su mayornan. Su mama a muri tempu e tabatin ocho aña i su tata a hib’é na un orfanato. William a pasa mayoria aña di su bida kanando riba kaya sin destino te dia ku suerte a bati na su porta na aña 1988 dia ku el a gana 16.2 mion na loto. William a kuminsá gasta sèn pa loko, kumprando outo, kas, boto, sera yen dil di negoshinan straño i kumpra un avioneta, sin ku e mes por a bul’é. Post a muri na 2006 sin niun depchi na su nòmber debí na problemanan respiratorio. Segun William e tabata mas felis tempu e tabata bashí.
3. Jeffrey Dampier
Esaki ta un kaso poko kruel. Jeffrey a gana 20 mion dòler na loto na aña 1986. Despues di a kobra e plaka, Jeffrey di bon kurason a kumpra diferente regalo karu pa su amigunan i famia inkluyendo outo, kas i biahenan eksótiko. Pero esei no tabata sufisiente. Jeffrey su kuñá Victoria Jackson huntu ku su frei Nathaniel Jackson a sekuestrá Jeffrey i a tir’é den su kabes mata. Aparentemente yalusí tabata e motibu. Tantu Victoria komo Nathaniel a haña kastigu di bida largu den prison.
4. Billie Bob Harrell Jr.
Si bo ta kere ku kisas religion lo skapa hende di miseria, pensa atrobe. Billie tabata semper un hòmber religioso ku nunka a pensa ku Dios lo a lag’é na kaya. E pensamentu ei a yuda Billie na momentu ku el a gana 31 mion dòler na 1997. Mesora despues di a kobra e plaka, Billie i su famia a kuminsá yuda personanan di ménos rekurso. Tambe nan a yuda amigunan i nan iglesia. Pero despues di algun luna Billie a kuminsá hañ’é den problemanan finansiero. Billie a konfesá na su konsehero finansiero ku gana loteria tabata e kos di mas malu ku por a pasa kuné. Binti luna despues Billie a sera su kurpa den su kamber i ku un ‘shotgun’ a pone fin na su bida.
5. DMX
Earl Simmons, mihó konosí komo DMX ta un ‘rapper’ ku den añanan nobenta a kue hopi fama.
DMX no a gana loto, pero durante su karera el a bende mas ku 30 mion álbum rònt mundu.
Sinembargo na 2013 DMX a bati bankarota i segun su fail e tin entre 1 pa 10 mion dòler na debe, entre otro 1.24 mion dòler di debe na alimentashon.
Segun DMX su deklarashonnan, su mesun hendenan a perhudik’é. Su famia, su amigunan su manager. E tabata un hende di bon kurason ku semper a yuda su ser kerínan pero ta nèt nan i kompanianan ku el a firma kuné tabata hòrta fo’i dje. Hopi hende tabata pretendé di ta su amigu i despues dal e kuchú den lomba. Segun DMX , e tabata hopi mas felis bashí, kompará ku e momentunan ku e tabatin sèn, pasó ora bo tin sèn, bo no sa ken ta ken mas.
Oprah Winfrey a yeg’i bisa: “Tur hende lo ke kore den limuzin ku bo. Pero ta abo tin ku skohe ken bo ke kore den limuzin kuné. E hende ku bo skohe ei mester ta hende ku ta dispuesto pa kue bus ku bo tambe, dia e limuzin ei daña.”
Pero ta mas fásil papia esei ku pone den práktika, pasó sèn por kambia hende asina tantu ku di bèrdat bo no ta rekonosé nan mas.
[Danki pa “like i “share”. Mi ta apresiá mashá. Sinti bo liber pa laga bo komentario atras.]
**Images used in this article is copyrighted by their respective authors. I just happened to google for an image and found what I’ve used, so please don’t sue me, for I have no money to pay you or a lawyer. Plus I fear going to jail.**
You might also like:
Comments
Leave a Reply
You must be logged in to post a comment.


text:
July 29, 2014Señor ta mi Wardador, pues mi’n tin falta di nada. Den cunucu di yerba E ta pone mi sosega. E ta hiba mi na awa trankil pa mi bolbe haya forza Salmo 23 Cu hone pena pero conforme cu boluntad di Dios Nos ta anuncia fayesimento di nos esp...
July 29, 2014“Laga tur locual, cu ta sperami ta bunita, Laga tur locual, cu mi encontra na caminda ta bunita, Laga tur locual, cu ta rondonami ta bunita, Laga tur locual mi laga atras keda bunita, Y laga esakinan termina den tur buniteza.” A fayece c...
July 23, 2014“Serca Dios so mi alma ta na paz; ta di dje mi salbacion ta bini” Psalmo 62:1 Cu inmenso tristesa, pero conforme cu Dios su boluntad ta anuncia fayecimento cristianamente di mi casa stima: Cecilio Joachim Rasmijn *15-08-1933 - †19-07-2014 ...
July 16, 2014“Dios ta amor ….. y amor ta Dios, maske mi no ta na e mundo aki, tur dia lo mi ta banda di boso Curazon, mi por stens di loke Señor ta hasi” Salmo 33 Cu inmenso tristesa na nos curason pero conforme cu boluntad di Dios nos ta anuncia faye...
July 16, 2014"Señor ta mi wardador, mi'n tin falta di nada Den cunucu di yerba berde E ta ponemi sosega. E ta hibami na awa trankil, Pa mi bolbe haña forsa." Salmo 23 Cu honda pena, pero conforme cu boluntad di Dios ta anuncia fayecimento cristianamente di...
July 15, 2014“Señor ta mi wardador, mi’n tin falta di nada Den cunucu di yerba berde e ta ponemi sosega. E ta hibami na awa trankil, Pa mi bolbe haña forsa”. Salmo: 23 A fayece Cristianamente : Roy Bernard Nicholas mihor conoci como: "Roy Largo" ...
Rendolf Valfridus Antonio Colina
July 12, 2014“Señor ta mi wardador, mi n’tin falta di nada; Den cunucu di yerba berde, E ta ponemi sosega. E ta hibami na awa tranquil, pa mi bolbe hanja forsa. Salmo 23:1,2,3. Cu Honda pena pero conforme cu boluntad di Dios...
July 12, 2014“Señor ta mi wardador, mi n’tin falta di nada; Den cunucu di yerba berde, E ta ponemi sosega. E ta hibami na awa tranquil, pa mi bolbe hanja forsa. Salmo 23:1,2,3. Cu profundo dolor na nos curazon nos ...


text: ORANJESTAD — Na Playa Linda Beach Resort recientemente Aruba Tourism Authority a nombra un grupo di turista como Embahador di Bon Boluntad y Bishitante Distingui. E siguiente bishitante nan a wordo reconoci como Embahador di Bon Boluntad y nan ta: E promer pareha cu tin mas hopi aña ta bishita nos isla ta: Sr. Joseph y Sra. Doris Allen cu ta procedente di Massachusetts y nan a cumpli 25 aña consecutivo ta bishita nos isla. E pareha Sr. Carl y Sra. Linda Castaldo for di New Jersey a hasi 23 aña consecutivo cu nan ta bishita Aruba. Despues ta sigui Sra. Jeanne Lavey di Massacusets cu tin 22 aña consecutivo ta bishita nos isla. Tambe e pareha for di New Jersey cu ta Sr. Henry y Sra. Toby Schafer tin 21 aña consecutivo ta bishita nos isla. Finalmente e ultimo pareha Embahador di Bon Boluntad tabata Sr. Edmund y Sra. Suzanne Spadaccino cu ta prodecente di Pennsylvania.Tur e bishitante a keda masha contento cu nan reconocimento di a wordo nombra Embahador di Bon Boluntad y nan a expresa cu e rasonnan principal pa bishita nos isla ta: Pa Aruba su hende nan cariñoso, e bonita beachnan, e dushi clima, seguridad y e staff di Playa Linda Beach Resort. E siguiente bishitante nan a ser nombra Bishitante Distingui pa motibo cu tin mas di 10 aña consecutivo ta bishita nos isla. Nan ta e siguiente pareha Sr.Joseph y Sra. Stacey Dragon for di Pennsylvania y tambe Sr. Robert y Sra. Donna Conklin tambe di Pennsylvania. Ambos pareha a comenta cu nan motibo nan principal pa bishita Aruba ta pa e dushi clima, e isla ta limpi y bonita, bon reputación, seguridad y amistad cu nan ta hasi durante nan vacacion. Na e ocasion special aki Sr.Castro Perez, representante di ATA a duna un discurso pa gradici e bishitantenan pa nan lealtad y aprecio demostra na nos isla, esaki tabata presencia di concierge di Playa Linda Beach Resort.


text:
Gospel Star RadioBiografia
Nos Dios ta maravioso. El’a krea shelu, tera i tur loke tin riba dje.
Mundu kompletu ta di DjE, manera El’ a bisa ku tur kos ta bon.
Pues, nos no ta duda den Su kreashon. Su kreashon ta magnífiko i sensashonal.
Ki bunita ta ku nos por apresiá Su kreashon, nos tambe ta parti di Su kreashonnan.
Pa kaba di diskribí Su obranan maravio so, riba un 15 di yüli 2006 El’a bendishoná nos ku un prestigioso radio, ku nos ta sumamente kontentu kuné.
Nos tabata tin e previlegio di por a koroné ku un nòmber …ku sin duda nos a yamé…….” Gospel Star Radio”.
Un radio kaminda alabansa, adorashon i gradismentu ta na promé luga.
Un radio kaminda pa medio di Dios Su milagernan ta keda marka historia i pa medio di testimonionan, edifiká fe di otronan.
Un radio ku ta lagabo sinti ku bo ta un pèrla presioso.
Bo bendishon Señor ta riba nos tur dia pasobra Bo presensia ta manifestá den nos pa medio di Bo radio, esun outéntiko….. aleluya…..Tur honor i Gloria na Bo Señor.
Gospelstarradio


text:
Esaki den cifranan absoluto ta un diferencia di 5074 mas bishitante na 2012 compara cu 2011, pa luna di juni. Aruba su tres mercadonan di mas grandi a crece den luna di juni cual ta Merca, Hulanda y Venezuela.
Norte America
Bishitante crucero a crece cu 25.8% na april 2012 compara cu april 2011
Recientemente Banco Central a publica cifranan pa luna di april 2012, unda cu a mustra cu e cantidad di pasahero for di barconan crucero a crece cu 25.8% compara cu luna di april di aña 2011, cu ta representa 69.852 bishitante di barconan crucero pa aña 2012.
E cantidad di barconan cu a bishita Aruba pa luna di april 2012 tambe a subi levemente cu 3 barco mas hopi cu april di aña 2011; di 30 barco na april 2011 te cu 33 barco na april 2012.
Cifranan di Banco Central pa turismo crucero ta refleha e maneho y perseverancia di Minister di Turismo, Transporte y Labor, Otmar Oduber kende constantemente ta treciendo su visionnan inovativo dilanti pa sigui engrandece turismo y turismo crucero
For di e mercado di Norte America, cual ta nos mercado principal, Aruba a conoce un crecemento di 5.3%. E mercado di Merca a crece cu 4.1% cual ta representa 1778 bishitante mas cu juni 2012. Esaki ta un crecemento significativo y un di e motibonan cu lo por a contribui na esaki ta cu mericano nan a dicidi di biaha den volumen mas grandi e weekend di 30 di juni, mirando cu e siman ey, “4th of July Holiday”, lo a brinda e empuhe pa probecha y pega un vacacion durante e siman aki. Esaki ta un posibel conclusion mirando cu mericanonan a biaha mastanto cu aña pasa durante di e ultimo 4 dianan di juni 2012. E hecho cu juni di 2012 tin un diasabra mas compara cu esun di 2011 sigur a hasi un gran impacto riba nos cantidad di bishitantenan tambe for di e mercado aki – y tur otro mercado porsierto. E mercado di Canada tambe a crece den luna di juni cu 42.94% compara cu juni 2011. Esaki debi na e buelonan adicional for di Toronto cu Wesjet.
Europa
E mercado di Europa tambe a produci hopi bon den luna di juni y a crece cu 2.7% lidera pa e mercado di Inglatera cu a crece cu 26.8% cu ta significa 517 mas bishitante. E mercado di Hulanda tambe a bai dilanti cu 0.5% mientras cu Alemania a cai cu 21.2% y paisnan Scandinavia a cai cu 10% compara cu juni 2011. Hopi di e fluctuacionnan aki ta debi na “seizoen” histórico di biaha cu ta aplicabel pa diferente di e mercadonan aki.
Latino America
E mercado di Latino America a crece cu 14.9% compara cu juni 2011. Pa juni e mercado a crece lidera pa Argentina cu a crece cu 60.5% compara cu juni 2011 cu ta igual na 356 bishitante mas. Sigui pa e mercado di Venezuela cu ta sigui produci hopi bon y cu a conoce un crecemento di 25.6% mas bishitante cu na 2011. Den number absoluto esaki ta igual na 1841 mas bishitante. E mercado di Brazil a cai cu 1.9% compara cu juni di 2011 y Colombia cu 4.3%. Tambe ta importante pa menciona cu e capacidad di stul ta limita, cual ta significa cu na momento cu Argentina crece esaki lo influencia e stulnan disponibel di Colombia y Brazil. Ta trahando duro pa bin cu un solución na e reto aki cu posibel buelonan adicional.
Aruba a ricibi den e temporada di januari pa juni 2012 un total di 442,790 bishitante cu ta representa un crecemento di 2.2% di januari pa juli 2011, compara cu e mesun periodo aña pasa na unda un cantidad di 433,172 bishitante a bishita nos isla.
Un indicacion di calidad di turista cu Aruba ta atrae ta door di midi e prijs cu e turista ta paga pa cada camber pa persona, e “Average Daily Rate” (ADR). Hopi importante ta e combinacion di por mantene un ocupacion halto sin mester di afecta prijsnan di camber. Esaki ta significa cu REVPAR ta e indicador di mas importante na unda cu prijs ta un di e elementonan significativo. Segun AHATA pa luna di juni ADR a subi cu 4.6% di $157.53 na juni 2011 pa $164.81 na juni 2012. E ocupacion di hotelnan a subi cu 3.8% den e luna aki di 67.7% na 2011 pa 71.5% na 2012. E ganashi pa camber, e “Revenue per Available Room” (REVPAR) a subi cu 10.5% di $106.65 na juni 2011 pa $117.85 na juni 2012.
ATA ta orguyoso di e resultadonan aki, cu ta resultado nan di entre otro tur e esfuersonan cu ta wordo hasi localmente y den cada mercado. Esfuersonan ta dirigi continuamente riba hisa e calidad di e bishitante tambe, teniendo na cuenta cu e vision no ta dirigi riba sigui hisa cantidad di bishitante so, pero hopi importante, riba hisa e calidad di locual turismo ta laga atras pa nos isla. E visión ta basa riba un limite pa loke ta trata expansion den cantidad di cambernan, cu lo tin como consecuencia cu asina cu yega e punto di ocupacion optimal di acomodacionan aki na Aruba den tur luna, e isla no lo por crece na e mesun manera den cantidad mas. E crecemento na e momento ey lo mester ta den calidad pa asina por sigui ricibi mas ingreso pa medio di nos industria turistico pa e isla. Esaki ta parti di un di e visionnan pa cu turismo di Aruba.
Retonan lo tin sigur pa e aña aki especialmente pa e mercado di Merca, cu a conoce un crecemento fuerte den juni si. ATA conhuntamente cu partnersnan ta trahando duro pa combati “softness” cu lo por presenta den diferente mercadonan. Presupuesto adicional a wordo aloca pa asina boost unda ta necesario e aña aki. Ta contento cu ta mira resultadonan sumamente fuerte, den forma di un crecemento di 7.5% den juni, cu ta un luna cu mester empuhe.


text:
Javier Boezem heeft speciaal voor stichting Ban Ban Boneiru Bèk een lied geschreven. Het lied wordt gezongen door de Bonairiaanse muziekgroep Tutti Frutti.
Luister en kijk naar onderstaande videoclip Ban Boneiru Bèk en zing mee met de tekst.
Ban Boneiru Bèk
Mi ta orguyoso ku m’a nase na Boneiru.
I tur hende sa ku t’aki mi lombrishi ta derá.
Kada tantu ten mi tin ku pasa dal un keiru.
Pa mi bishitá mi pida baranka tan stimá.
Refran:
Ban Boneiru Bèk, Ban Boneiru Bèk,
Ban Boneiru Bèk, Ban kas bèk.
Ban Boneiru Bèk, Ban Boneiru Bèk,
Ban Boneiru Bèk, Ban kas bèk.
No tin niun lugá ku ta mihó ku nos Boneiru.
Hasi tur esfuerso pa dun’é bo amor.
Aki mi ta hasi un yamada na mi amigunan.
Nos dushi Boneiru tin mester di boso awor.
Refran:
Nos tur ban demostrá amor pa nos Boneiru.
Tur hende uni huntu, duna nos pais un man.
E pida baranka akí mester di bo ayudo.
No lag’é na kaya, kòrda semper riba mayan.
Refran:
Mi dushi Boneiru, niun kaminda no por igual’é.
Mi ta sinti falta di famia i mi amigunan.
No ta pasa un dia ku mi n’ta pensa riba dje.
Mi dushi Boneiru, semper den mi pensamentu.
Refran: (2x)


text:
Mas ku 7000 ganado den e kampana di Digicel Rekarga i Gana
MAS KU 7000 GANADO DEN E KAMPANA DI DIGICEL REKARGA I GANA
Dexter a Bira otro felis ganadó e siman aki di Naf. 1000,- kesh
WILLEMSTAD, Kòrsou 5 di òktober: Sin duda, e luna di sèptèmber a hasi hopi kliente di Digicel felis i no por deskartá ku ainda tin hopi hende ku tin chèns pa gana plaka kèsh ku Digicel su tremendo kampaña ‘ Rekargá i Gana ”. Digicel ya ta konosí kaba komo e kompania di selular ku ret mas grandi, mihó i awó esun mas lihé tambe i sin kita afó, esun ku ta regalá mas premio na su klientenan. Ya kaba mas ku 7000 kliente di Digicel a bira un ganador di e kampaña Rekargá i Gana ku Digicel. Bo tambe por bira un di e felis ganadornan aki!
Klientenan prepago por partisipá pa gana tur dia krédito grátis, tur siman Naf. 1000,- kèsh dor di simplemente rekargá nan selular ku Naf. 10,-, Naf. 25,- of Naf. 50,- . Mas haltu e montante ku bo rekargá kuné, mas chèns bo tin. Ku un montante di Naf. 10,- bo ta partisipá pa 1 chèns, ku Naf. 25,- pa 3 chèns i ku un montante di Naf. 50,- pa 5 chèns. Kliente postpago ta partisipá pa gana tur luna Naf. 2500,- kèsh dor di simplemente paga nan kuenta kompletu promé ku 29 di kada luna. Tur partisipante ta partisipá pa e premio GORDO di Naf. 50.000 kèsh na final di e kampaña.
E biaha aki, Sr. Dexter a gana mil florin kèsh komo e ganadó semanal di e sistema prepago ku Digicel. Ainda Digicel tin mas premio kèsh pa regalá su klientenan, pues pa partisipá pa bo tambe ta den.


text:
Cas y Hogar
Den e categoria aki tin varios offerta y productonan interesante
Arte di Container construction
Wednesday, 12 August 2015 10:00
Un tremendo manera pa invirti bo placa, ta pa converti bo container den un cas of parti di bo cas. E guia aki lo dunabo idea, splica y mustrabo con pa haci esaki.
Bo mes por hacie
Wednesday, 12 August 2015 10:00
Obtene 14 mil projecto pa bo cas, sea un bar, gazebo, garashi, cashi y mucho mas. E valor ta subi 100% ora bo mes traha bo projecto di palo.
50 blueprints pa traha bo cas, garashi, etc
Wednesday, 12 August 2015 10:00
Pa laga traha bo cas mester di un diseño di un architecto, mayoria biaha esaki lo wordo modifica of diseña completamente di nobo pabo. Cu e resultado di un prijs basta halto.


text:
Extravagansia ta e sekshon general di Helengue,
E
akohida tabata inmenso.
Djasabra último den
Because Entertainment Center Grupo Karnaval Helengue a demostrá
e trahenan general ku a ser adaptá i mester bisa ku awor si
Helengue ta kla pa e debut den gran marcha 2016. E trahenan a
ser adaptá ku un headpiece nobo i tur e trahenan a bira super
kolorido, ku hopi pluma i piedra briante i bunita pa asina e
trahe hasi un estrago den gran marcha di karnaval 2016.
E motibu prinsipal ku
Danny i su direktiva di Helengue a hasi un
adaptashon na e sekshon general di e grupo ta debí ku e sekshon
Luxurious i Fun su trahenan ta mas kolorido. E akohida serka e
Helengueronan mes i e públiko tabata inmenso
i sin duda tur e trahenan tantu di e damanan i e kabayeronan a
kai na smak di tur persona ku tabata presente. Tin hopi reakshon
pa bira miembro di Helengue i ta p’esei ta duna oportunidat na
esnan ku ke forma parti den e grupo. Helengue ta bai den
karnaval ku e DJ di aña ku ta DJ RO-1, e Entertainment band di
aña ku ta Dolce, e artista di aña Hunelly Felicia den algun
spòt, Cache Royale i NSTY-Play i pa pone e chèri riba e bolo den
grupo Helengue tin e artista internashonal ku ta Alison Hinds
direktamente for di Barbados ku tambe ta bai
marcha ku Helengue. Helengue ta para pa positivismo, alegria,
inovashon, moderno i e énfasis ta ambiente. I awor mas ku nunka
ku e trahenan adaptá pa asina duna realse na Kòrsou su karnaval.
Helengue ta bai marka historia i otro aña Helengue ta debutá den
karnaval ku vários trailer i 2 karosa kual
unu ta komersial. Keda pendiente pa esaki. Si bo ke ta den
Helengue bo por yama òf app Danny Yanga na number di telefòn
5213700. Spera mas di Helengue ku ta e espektákulo grandi pa
Kòrsou su karnaval 2016.


text:
June 2015 34
MFK: Ayera den oranan di atardi MFK a yama reunion públiko mirando ku koalishon no tin interes pa debatí riba maneho di Marvelyn Wiels i e rapòrt di Ombudsman
Rapport Ombudsman: https://www.scribd.com/doc/270117299/Ambtshalve-Onderzoek-Gevolmachtigd-Minister-Van-Curacao
Forsa Aruba, famia Henriquez nos mas sentido pèsame, kondoler.
Justice For Mitch Henriquez: https://www.facebook.com/pages/Justice-For-Mitch-Henriquez/687700778000509?fref=ts
MFK ta yama reunion komishon sentral riba e echo ku Gabinete Asjes a hala bèk un dekreto nashonal ku ta preskribí ku mester tene destaho públiko den Aqualectra
Pa kualke konstrukshon i/òf ekspanshon di parke (di energia) di mulina di bientu i/òf otro ekspanshon di produkshon di energia na Aqualectra ku introdukshon di e dekreto na yüli 2012, Gabinete Schotte a garantisá ku mester a tene destaho públiko Kòrsou, 21 di yüni 2015, Sin duna publisidat mesora n’e, for dia 19 di yüni […]
MFK: Felis dia di Tata!
Komo símbolo di rèspèt i desensia,Tata, bo ta kabes di kada famia pa aportá na un mihó pais. Danki pa bo Amor, Pasenshi, Komprenshon i bo Apoyo inkondishonal. Danki pa bo Guia. Nos ta apresiá ku semper porta di bo Kurason ta habrí pa bo yunan. Risibí riba e dia spesial akí nos inmenso Gratitut i […]
Koalishon (PAIS) a duna MFK (sr. Pisas) rason ku mester bin 2 botika na Banda Abou
A pone ultimatum pa Minister Whiteman aprobá un pèrmit pa e di dos (2) botika i pa e habri entrante 1 yüli 2015 awor Gilmar “ Pik” Pisas komo parlamentario pa MFK, todo un kabayero mi ta yama e lider di partido Pais sr. Rosaria, danki pa e biaha aki di bèrdat a rekonosé ku […]
Kamaranan den oferta di Inspur disponibel serka distribuidor pa $ 96.00 dollar pa pida
Intervenshon Gerrit F. Schotte – 19 di yüni 2015 – Pregunta 1: Kua kompania porfin Minister a dil kune? 1. Inspur Group Co.,Ltd. – MOU? 2. Inspur Software Co. Ltd. – Proposal? 3. Inspur International Business Limited – Agreement? 2. Kon por ta ku tin asina tantu entidat ku un gobièrno ta dil kune pa […]
Kompania lokal a ofresé 80 kámara na balor di 480 mil florin na 2014
Ta Navarro so a bai China pa buska un dil di 180 kámara pa 6.2 mion florin Informashon ku a yega na frakshon di MFK ta ku for Sèptèmber 2013 tin mas di 50 unidat ku ta wòrdu di tèst aktualmente, grabando i monitoreando riba kayanan di Kòrsou. Produktonan aleman di kalidat ku garantia atraves […]
SOUNDCLOUD
Support us
Relatonan Resien
- Gana bo outo HAIMA M3 2016 dia 3 di desèmber awor ku MFK!
- Minister van der Horst kier kita 70 trahadó for di trabou pa remplasá nan ku “uitzendkracht”
- Movementu Futuro Kòrsou (MFK) a partisipá na e XXXIII Kongreso di Copppal na Repúblika Dominicana
- Keho di Schotte kontra abogado Roelof Bijkerk a wòrdu trata awetardi 3or den Raad van Toezicht di Abogadonan
- Si Partido PAR, no drenta Gobièrnu, Gruponan Establesé lo Ataka e Lider Polítiko Personalmente
Archivo
- November 2015
- October 2015
- September 2015
- August 2015
- July 2015
- June 2015
- May 2015
- April 2015
- March 2015
- February 2015
- January 2015
- December 2014
- November 2014
- October 2014
- September 2014
- August 2014
- July 2014
- June 2014
- May 2014
- March 2014
- February 2014
- January 2014
- December 2013
- November 2013
- October 2013
- September 2013
- August 2013
- July 2013
- June 2013
- May 2013
- April 2013


text:
Digicel a entrega Milangela Tromp su “family bag” cu ocho telefon celular!
ORANJESTAD, Aruba – 8 di januari 2014: Durante luna di november y december 2013, Digicel a organisa un campaña hopi varia y cu esaki a haci un impacto grandi den e ramo di telecomunicacion na Aruba. E temporada di fin di aña tabata yena cu regalo pa trece e alegria di Pasco na nan clientenan cu a participa y gana e diferente sorteonan.
Un parti di a campaña cu a ricibi hopi atencion sigur tabata e “family bag” yena cu seis telefon celular. Digicel a pone dos DL700; dos BlackBerry Q5, dos Powerseed y dos di e trendy BLU Life Play den un saco di Pasco y a invita clientenan pa rij e balor di e contenido di e “family bag”.
Clientenan tabata por a manda cuanto SMS cu nan ta desea pa e number 7171 cu e “suma” di e contenido di e saco. Esaki a costa solamente Afl. 1 pa cada SMS y masha hopi cliente a participa na e campaña pa purba gana e “family bag” aki.
E participante cu a manda e suma mas serca di e prijs total di contenido di e saco lo gana e "family bag" automaticamente na momento cu e concurso a cera. Si tabata tin mas di un persona cu a logra esaki, Digicel lo a tene un sorteo pa scoge e nomber di e ganado.
E promocion aki, cu a cuminsa dia 20 di november a conoce su ganado, kende a resulta Milangela Tromp, net prome cu Pasco, riba dia 23 di december. Milangela Tromp a keda sumamente contento cu su premio y pa gerencia y personal di Digicel tabata un gran placer pa entreg’e su “family bag” cu tur e miho deseonan pa un Bon Pasco y Feliz Aña Nobo.FIN


text:
Noticia › Contrato cu dokter H. Narain
Despues di a reuni cu dokter H. Narain, AZV a tuma e decision pa prolonga e contrato cu dokter H. Narain te 1 di september 2015
Den e siguiente 3 lunanan e practica di dokter H. Narain lo wordo mengua (termina poco poco) y lo haci palabracionnan cu e otro gineacologonan pa un bon traspaso di e pashentnan y reemplaso di dokter H. Narain durante su ausencia den e periodo aki.
Esaki ta nifica cu entrante 1 di september 2015 dokter H. Narain lo no ta trahando mas pa e aseguradonan di AZV, sin embargo dokter H. Narain lo sigui si cu su practica pa atende pashentnan particular.
Pastoor Hendrikstraat 10, San Nicolas
T 527 9900 E info@uoazv.aw
7.30 am - 4.00 pm


text:
ORANJESTAD – Operadornan di e boutique hotel Ocean Z, esta Zizzu properties, mester para nan operacion mesora, y si no cumpli cu esaki, lo mester paga un multa di 25 mil florin, te na maximo di 10 miyon florin. Motibo di esaki ta, cu tanto e construccion pa e hotel y restaurant, ta ilegal. Esey huez a dicta awe mainta den un caso sumario. Abogado, mr. Lincoln “Dello” Gomez, a confirma na NoticiaCla.com, cu e paro di operacion mesora, ta por lo menos te dia 13 di januari 2016, ora cu corte dicta un proximo sentencia.
WILLEMSTAD – Siman pasa conseho di minister di Reino, a nombra Mario (Leomar) Angela (49) como e proximo Abogado General di pais Corsou. Loke ta haci e nombracion aki special, ta cu Angela ta un arubiano. Riba conseho di Minister hulandes di Husticia van der Steur, Angela a wordo nombra. Su nombracion ta drenta na vigor 1 di januari 2016.
ORANJESTAD – Sra Trudy Hassell mester ta bek den su funcion como comisario di polis pa asuntonan general, respectivamente di polisnan uniforma. Esaki ta e sentencia cu huez a dicta diahuebs contra minister di husticia Arthur Dowers. Den combersacion cu abogado di Hassell, David Kock, awe mainta, e abogado a splica NoticiaCla.com cu esaki ta nifica cu pa 11 di december mas tarda, su cliente mester ta bek den su funcion. Y minister no por apela e sentencia aki tampoco.
ORANJESTAD - E muher di nacionalidad Colombiano J.U.L , sospechoso # 4 den e caso di atraco di Excelsior Casino a recobra su libertad diabierna merdia. Su abogado Jose Figaroa a confirma esaki pa NoticiaCla.com diabierna merdia mes. Mientras cu e ta recobra su libertad, e ta keda un sospechoso te ora cu e caso bin dilanti. L. a cay cera dia 4 di november, y tabata e prome persona despues di e 3 Venezolanonan deteni, cu a cay cera tambe pa e mesun caso. Mientrastanto un total di 7 persona ta sigui deteni, ya cu diaranson un otro persona a cay cera pa e mesun caso, ora cu a detene na Bloemond. Cu e dama aki, e lo a aumenta na 8, pero esey no ta e caso mas.
ORANJESTAD – Huez awe mainta a sentencia e tata cu a mata su baby di 4 luna, na 8 aña di prison. E tata, e homber di inicial G.B., a nenga semper y a purba tira culpa riba un di e otro yiunan. Fiscal den e caso aki a pidi castigo di 5 aña, pero huez a haya cu e merece mas castigo, y como tal a aumenta e castigo. Ademas e tabatin algun palabra fuerte pa e tata.


text:
Tocante A.T.H.A.
Asociacion Trabao di Hubentud na Aruba (ATHA) ta un organisacion pa fundacionnan y asociacionnan cu ta ocupa nan mes cu trabou di bienestar di hubentud na Aruba.
Metanan di organisacion
Metanan di ATHA ta pa crea promove, stimula y desaroya trabao di bienestar hubenil na Aruba. (mucha y hoben te cu 0 – tot 21 aña).
Tereno specifico cu ATHA ta enfoca riba bienestar di hubentud:
- Formacion cultural y personal: enfoke riba actividad cultural, educativo, recreativo, tempo liber, campamento vacacional, dia di encuentro y scouting.
- Sosten di educacion: enfoke riba sosten na mayornan, educadornan, cuidadornan y e cuido continuo di mucha y hoben.
- Asistencia pa hubentud y cuido di salud: enfoke riba prevencion di situacionnan den comunidad cu por perhudica e bienestar hubenil. Den e categoria aki ta cai asistencia, cuido di salud, embaraso hubenil, droga, cuido di mucha, mehoracion di habitat, abuso(sexual).
- Atencion di calidad: enfoke riba optimalisa facilidadnan y material y ‘upgrading’ di lidernan pa medio di curso, training y workshops.
E servicio cu ATHA ta ofrece na su mimebronan ta di indole:
- Sostene su miembronan y suministra conseho na nan. E sosten financiero ta conforme e maneho di subsidio di ATHA.
- Sostene su miembronan tambe mediante curso, training y workshop.
- Stimula participacion di hubentud bou di su miembronan.
- Crea un relacion mas etrecho y un miho cooperacion entre su miembronan.
- Trata na uni tur organizacion cu ta ocupa nan mes cu e trabou di bienestar hubenil y tambe pa forma laso entre e trabou di e organizacionnan aki.
- Actua como intermediario pa un di su organizacionnan afilia. ATHA ta representa su miembronan na Gobierno, como tambe na otro organonan, instancia-y organizacionnan, tanto den teritorio nacional, como tambe internacional.
- Por duna conseho na su miembronan, sea cu of sin peticion. Un di e formanan di conseho por contene e informacion tocante fondonan of posibilidadnan pa financiamento pa un proyecto determina, riba un di e diferente terenonan di e trabao di bienestar di hubenil.
Comments on this entry are closed.


text:
Kyra Hoevertsz hunto cu su equipo ta logra gana ORO y ta clasifica pa e Junior National Championships di synchro na Merca
Oranjestad, 11 maart 2015. Ya ta pa di tres anja cu e hoben atleta di e deporte di landamento sincroniza, Kyra Hoevertsz, a establece su mes na California, pa eynan continua su estudio y tambe desaroya su mes den su deporte como miembro di e club Walnut Creek Aquanuts.
Siman pasa e equipo completo a participa na e “West Zone Junior Championship” na, Sacramento, California, caminda cu nan mester a logra supera e puntuacion di 73 punto pa por a gana e derecho di participa na e campeonato nacional di Merca cu equipo den e categoria "junior", cu ta di 14 te cu 18 aña di edad.
Diabierna durante e "West Zone Junior Championships" a toca e prome mitar di e competencia, esta den e figuranan tecnico, y tabata tin no menos cu 90 participante. Figuranan tecnico ta un di e fortalezanan di Kyra y e tabata tin confianza cu esaki lo a bai bon. Kyra a logra un puntuacion total cu a posicion'e na di 12 puesto entre e 90 landadornan, lagando pues un tremendo impresion atras.
Diadomigo a tuma lugar e competencia cu ta e rutina riba musica. Cu un presentacion tremendo di e equipo di "Walnut Creek Aquanuts" ariba musica Irlandes, "Riverdance" a impresiona e jueznan y na final di e presentacion, e puntuacion a wordo presenta: 82.500 punto! Mas cu sufficiente punto di loke nan mester a alcanza pa por a clasifica pa e campeonato nacional! Fuera di esei nan a gana Medaillo di Oro!! Cu un cara di alegria, Kyra a mustra con contento e tabata ta. E la logra su meta.
Bista awor ta cambia pa e Campeonato Nacional Junior di Merca, cu ta tuma lugar na Morago, California di 1 pa 5 April. Eynan Kyra ta competi cu su club Walnut Creek Aquanuts den e evento di equipo y tambe den e evento di Combo.
Despues di e competencia aki Kyra lo bai sigi prepara pa participa hunto cu su Duet Partner di Aruba, esta Anouk Eman pa bai participa na PANAMERICAN Games cu lo tuma lugar na luna di July na Toronto, Canada. Despues di esei Kyra y Anouk lo bai Rusia na unda nan lo participa den World Championships. Esaki ta bai ta un competencia hopi importante pa nan, pa asina por midi nan mes cu e resto di mundo.


text:
Login Form
Home
OTRO KASO DI ATRAKO REGISTRA DEN KANGA
- Details
- Written by G.Maduro
- Published: 19 October 2013
- Hits: 203
CNE NEWS.- Sentral di polis djabièrnè, 18 òktober 2013 alrededor di 23.50’or, Sentral dipolis a dirigí un patruya den Kanga pa un hòmber ku tabata bentá abou riba kaya. For di un investigashon ku polis a realisá na e sitio a resultá ku e hòmber víktima di 51 aña di edat, tabata kana riba kaminda den Kanga. Diripiente un vehíkulo a kore yega banda di e víktima, dos hòmber a baha for di e vehíkulo i kuminsá maltratá e víktima ku moketa i skòp. Despues di nan maltrato nan a hinka man den saku di karson di e víktima i a kue su telefon i pòtmòni. E sospechosonan a drenta bèk den e vehíkulo i kore bai for di e sitio lagando e hòmber bentá abou na suela.
EX MINISTER LAGA DEN LIBERTAT
- Details
- Written by G.Maduro
- Published: 21 October 2013
- Hits: 205
CNE NEWS.- Wes-komisario a laga ex-minister S.Josepha den libertat pendiente mas investigashon. Kondishon ta ku el a hanja un "contactverbod". E ta keda sospechoso pa OM
. Den pasado e ex minister aki aparentemente mester a maltrata su kasa. E ex minister a keda laga den libertat kaminda ku su persona, mester pertenese na kas wardando su dia pa bin dilanti i no mag di tin kontakto Ku niun familiar di dje. E kaso ta sigui bou di investigashon.
DARWIN GREGG DEN FESTIVAL DI TUMBA KU GIO
- Details
- Written by G.Maduro
- Published: 21 October 2013
- Hits: 182
CNE ENTERTAIMENT NEWS.- E konosido Darwin Gregg lo ta den festival di tumba 2014 ku e fuertisimo nan di Gio. Ya ta varios ta e agrupashonnan musikal ku ta preparando pa loke ta Festival di Tumba 2014
SOSPECHOSO J.B. DETENE DEN KASO WIELS DEN LIBERTAT
- Details
- Written by Super User
- Published: 30 September 2013
- Hits: 333
CNE NEWS. - E sospechoso J.B detene na
Cubaweg relashona ku asesinato di Wiels, a keda laga den libertat. Abogado
Saran Inderson, kende ta abogado di e sospechoso a risibi awe na Hues Komisario
e indikashon ku detenshon di su kliente NO ta keda prolonga.
Read more: SOSPECHOSO J.B. DETENE DEN KASO WIELS DEN LIBERTAT
KONOSIDO DJ. BRADLEY A HALA KITA LAGA DANZA
- Details
- Written by G.Maduro
- Published: 21 October 2013
- Hits: 69
CNE ENTERTAIMENT NEWS.- E konosido Bradley Valks miho konosi komo Dj.Bradley aparentemente a distansia su mes for di e agrupashon musikal DANZA. E motibu eksakto no ta konosi, pero ta bon pa nos bisa ku e la bati retirada net na e momentunan ku e agrupashon musikal Danza ta moviendo hopi bon.


text:
ORANJESTAD - Durante di un conferencia di prensa gobierno a introduci Grupo Odinsa na comunidad. E compania encarga cu e proyecto Green Corridor.
Gobierno y minister encarga cu infrastructura Benny Sevinger a bin ta duna informacion ultimo simannan riba diferente proyecto entre otro esun di Green Corridor. Sr. Sevinger a enfatisa cu esaki no ta un construccion di un simpel caretera, cual por mira cu e tabata un topico di discusion bou di diferente gobernacion pa motibo cu e ta complica pa diferente motibo.
“Dia cu a haci planificacion di construccion di caretera u ta conecta Oranjestad cu San Nicolas, no a tene cuenta cu e poblacion lo crece. Por mira esaki na e espacio cu tin di cierto casnan cu caminda grandi, cual no a permiti pa construccion di 4 via.
Den un articulo publica anterior Sr. Sevinger a mustra y splica con e construccion lo tuma luga, teniendo cuenta cu parke nacional Arikok, e casnan y tambe naturalesa. Specialmente e aspecto di naturalesa cual a inspira e nomber Green Corridor.
Odinsa e grupo cu a gana e destaho
Odinsa a gradici e gobernantenan local pa e confiansa cu nan tin den e compania pa loke ta e proyecto Green Corridor.
Den nomber di Grupo Odinsa S.A., Director di Proyecto di CIC N.V.-Odinsa S.A., arkitecto Carlos Zubieta a vocifera su elogio pa e manera con tur partido envolvi a eherce nan responsabilidad durante e proceso di tramite di e proyecto. “For di inicio di e proceso te na logra e firma di e contractonan di financiamento dia 24 di juli ultimo, a desaroya un trabou conhunto constructivo entre e diferente factornan lidera pa e entidadnan gubernamental.” Su tras, a gradici e cooperacion duna di parti di Aruba Investment Bank, PriceWaterhouseCoopers, De Rijkswaterstaat, como tambe Minister Sevinger y DOW.
“Caribbean infrastructure Company na e ocasion aki kier ratifica su interes den aporta tur loke ta necesario pa e ambiente constructivo aki di colaboracion mantene y fortalece den futuro. Di mesun manera, ta resalta con importante e proyecto aki ta pa nan portafolio y e compromiso profundo cu e desaroyo di e infrastructura, mobilidad y calidad di bida na Aruba,” Zubieta a finalisa bisando.
Construccion
E obheto di e proyecto ta e diseño, construccion, financiamento y mantenemento di e proyecto Green Corridor. E proyecto ta inclui e ampliacion di e caretera principal existente di dos via, pa un caretera di cuater via desde aeropuerto te cu San Nicolas. Den e tramite aki ta proyecta rectificacion di cartera existente cu largura di 3km y e rehabilitacion di e carteranan existente di mas o menos 27km y e construccion di e espacio pa bicicleta di 10km.
Financiamento
E proyecto aki ta desaroya den e formato PPP y tin un inversion calcula di 77 miyon dollar, for di cual 58 miyon dollar ta financia pa Deutsche Bank.
Fase di e proyecto
E proyecto ta wordo dividi den cuater fase, e prome uno ya a termina, cual ta e financiamento di e proyecto. E segundo unda cu ta desaroya e construccion di e obranan pa un periodo di 25 luna. E tercer cual ta disponibilidad y mantenemento cu lo wordo realisa pa un total di 18 aña.
Di manera simultaneo na e prome fase, durante e final di aña 2013 y e prome semester di aña 2014 a ehecuta e trabounan di acceso na e via di Barcadera y a avansa e ampliacion den e desaroyo di e diseñonan di e trabounan.
Desde inicio di e proceso te ora cu a logra firma e contractonan di financiamento dia 24 di juli ultimo, a desaroya diferente trabou den conhunto cu e diferente socionan, bou liderazgo di entidad di gobernantenan. Odinsa cu e apoyo di Aruba Investment bank (AIB) a logra convoca e banco Deutsche Bank pa e facilita e fondonan rekeri pa realisa e proyecto. Pa e parti di pais Aruba, a conta cu e apoyo di Pricewaterhouse & Coopers (PWC) y e Rijkswaterstraat, lidera pa minister Benny Sevinger y DOW cu encargo di director Marlon Croes.
Pasenshi di comunidad
Sr. Sevinger a pidi cooperacion di comunidad special esunnan cu ta haci uzo di e caretera aki cu ta conecta San Nicolas cu Oranjestad, mirando cu e trabounan lo dura mas o menos 2 aña y mey. “Ta pidi comprension pero lo percura pa indica na tempo riba cambionan di trafico.”
Siguridad di trafico
El a sigui bisa cu e aspecto di mas importante pa gobierno den esaki ta e siguridad di esunnan cu ta core riba e caretera. Mirando cu ta haci e trafico mas sigur como cu ya no ta bay tin e cuestion di autonan cu ta pasa otro y en contra cu trafico contrario.
Desaroyo pa San Nicolas
E caretera nobo lo trece desaroyo pa San Nicolas, pasobra por papia di desaroyo na San Nicolas, pero esaki n por si no tin infrastructura pa esaki, Sr. Sevinger a bisa. “Manera Nacionnan Uni a bisa, cada florin hinca den infrastructura e pais ta haya 1.3 pa 1.6 porciento bek.


text:
Diasabra dia 7 di november Universidad di Aruba (UA), Instituto Pedagogico Arubano (IPA) y Educacion Profesional Intermedio (EPI) ta organisa Feria di Educacion y Salud. Feria di Educacion y Salud ta un actividad pa informa comunidad di Aruba di diferente estudio y curso cu Aruba y Corsou tin pa ofrece. E feria aki ta tuma luga na YMCA San Nicolas (Pastoor Hendrickstraat) y ta di 10or di mainta pa 5or di atardi. Entrada ta completamente gratis.
Lo tin diferente scol y instituto di educacion presente entre otro Colegio San Nicolas, Avond Havo, Openbaar Avond Leergang, Ibero American Highschool, DOC Opleiding, Enseñansa pa Empleo, DPL, Hospital Opleiding, UA, IPA, EPI, Xavier University y University of Curacao.
E feria aki no ta solamente pa alumno di VWO, HAVO, MAVO y EPB cu kier continua un estudio pero tambe pa tur persona cu ta interesa di studia den dia of anochi.Read more...
Diabierna dia 18 di september 2015 Instituto Pedagogico Arubano (IPA) a celebra apertura oficial di aña academico 2015-2016. E apertura a marca e comienso oficial caminda a presenta e plannan innovativo y ambicion extraordinario di e instituto pa e aña nobo. Alabes a reflexiona riba e reto y logronan di e aña anterior. E aña aki e celebracion tabata extra special mirando cu IPA ta celebra su di 25 aña formando maestro pa enseñansa di Aruba.
Durante e apertura directora general, drs. Ava Thodé , a presenta e tema di IPA su aña academico cu ta den cuadro di e celebracion di 25 aña. Den su discurso drs. Thodé a trata e historia di IPA, reflexiona riba e logronan di IPA den e ultimo 25 añanan y comparti su vision pa IPA p’e añanan binidero. Drs. Thodé e conta cu e estudio di maestro pa enseñansa primario tabata ofreci 46 aña pasa door di Arubaanse Pedagogische Academie (APA). A funda IPA na 1990 y asina e instituto a reemplasa APA. Durante e 25 añanan IPA a conoce varios desaroyo.Read more...


text:
Pakete › Tratamento medico den exterior
Tin biaha no ta posibel pa bo tuma tratamento medico of laga haci analisis medico na Aruba. AZV ta paga gastonan di tratamento medico pafo di Aruba unicamente si prome cu dicho tratamento e Organo Ehecutivo AZV a duna su aprobacion.
Gasto medico haci den exterior sin previo consentimento di e Organo Ehecutivo AZV pa dicho tratamento, no ta bini na consideracion pa ser restitui door di AZV.
Den caso di estadia den exterior riba propio iniciativa, por ehempel pa vakantie of negoshi, AZV no ta restitui gasto medico haci aya. Prome cu bo biaha, bo mester cera un seguro di biahe y di accidente cu un compania di seguro priva.
E procedimento
E specialista cu ta trata bo ta manda un solicitud pa e Comision Cuido den Exterior (CGZ=“Commissie Grensoverschrijdende Zorg”), pa manda bo afo. E comision aki ta conseha e Organo Ehecutivo AZV respecto di e necesidad medico. Den caso di urgencia e Organo Ehecutivo AZV por dicidi den poco momento di manda abo afo, como pashent sigura.
AZV tin acuerdo cu varios hospital den exterior pa e tratamento di aseguradonan di AZV. A scoge e hospitalnan a base di e calidad di e cuido medico ofreci y e gastonan. Mas tanto ta manda pashent Colombia, Corsou y Hulanda. Dependiendo di e tratamento cu bo mester tuma of e analisis cu mester haci, lo determina ta cua hospital ta manda bo. Lo tene cuenta cu bo preferencia, ora ta posibel.
Despues cu e Organo Ehecutivo AZV a bay di acuerdo cu e tratamento den exterior, por lo general lo haci - den consulta cu bo persona como asegurado- areglo cu e hospital en cuestion.
E Organo Ehecutivo AZV ta regla ademas e biahe pa exterior pa bo y, si ta necesario, pa un compañe.
E organo Ehecutivo AZV ta comunica cu bo of cu bo famia pa duna demas splicacion y pa duna e cartanan di garantia
Den e paisnan caminda AZV no tin convenio pa e ricibimento di nos aseguradonan, bo mes mester percura pa bo ricibimento. E departamento Administracion di Cuido den Exterior lo informa bo tocante esaki ora bo pasa busca bo cartanan di garantia.
Keda mas tempo di loke originalmente a planea
· Sa pasa cu bo tratamento medico den exterior lo bai dura mas di loke prome tabata planea. Tur cos ta depende di e forma con bo curpa ta reacciona riba un tratamento, y si no a surgi otro complicacion. Ora ta ser spera cu un tratamento ta bai tuma mas tempo, e specialista cu ta trata bo mester manda un dictamen medico via fax pa e consehero (asesor) medico di e Organo Ehecutivo AZV. E aprobacion ta depende di e solicitud di e specialista cu ta trata bo den exterior; tin biaha e specialista ta recomenda un continuacion di e tratamento cu sí ta posibel na Aruba. Solamente den e casonan, pa cualnan e Organo Ehecutivo AZV a duna su aprobacion - di nobo -, bo por keda mas tempo, pa cuenta di e Organo Ehecutivo AZV. Den e casonan aki tambe ta asina cu e Organo Ehecutivo AZV por dicidi basta liher si bo mester keda mas tempo. E number di fax di e departamento medico ta (297) 5884949.
E biahe pa bolbe
E departamento di conseho medico di e Organo Ehecutivo AZV tin contacto regular cu e dokternan cu ta trata bo den exterior. Si bo mes ta desea di keda mas tempo den exterior di loke ta necesario pa bo tratamento, tur gasto cuminsando for di e momento ey ta completamente pa bo cuenta. Tambe e gastonan di pasashinan cu eventualmente bo mes paga y cu caduca ta pa bo cuenta.
Tin biaha mester di transporte special pa bolbe. Den tal caso e Organo Ehecutivo AZV ta regla cu e agencia di biahe un pasashi special. Pashent cu a bula cu e 'Air Ambulance', hopi biaha por bini bek cu un vuelo comercial. E specialista cu ta trata bo ta esun cu mester informa e Organo Ehecutivo AZV si bo ta den condicion di bolbe cu un vuelo comercial. Si ta permiti pa bo bolbe cu un vuelo comercial, mas pronto posibel e Organo Ehecutivo AZV ta regla un pasashi di buelta pa bo y pa bo eventual compañe.
Den caso cu e pashent fayece inesperadamente, AZV ta compensa e gastonan pa prepara y transporta e restonan mortal te na yegada na aeropuerto Reina Beatrix.
Departamento di e Administracion di Cuido den Exterior
E Organo Ehecutivo AZV- banda di e seccion medico- tin tambe e departamento Administracion Cuido den Exterior cu ta percura pa regla tur formulario importante y cosnan similar pa bo biahe. Un empleado di e departamento aki ta yama bo na telefon pa un cita. E empleado lo duna bo tur informacion tocante bo biahe.
Pastoor Hendrikstraat 10, San Nicolas
T 527 9900 E info@uoazv.aw
7.30 am - 4.00 pm


text:
Comerciante Richard Helder
Si nos tur para wak man cruza y no forma parti di e solucion nos lo tin un problema hopi mas grandi.
ORANJESTAD (AAN)Fast Delivery & UPS, companianan local, a demostra nan compromiso cu e comunidad dunando nan cooperacion na e programa di Reclassering, Leer Werk Traject. Awo na final di un aña nan a comparti nan experiencia positivo cu e programa aki y hasta tin persona den servicio cu a participa den e programa.
Durante un evento organisa door di Reclassering unda cu a presenta e resultadonan despues di un aña, tabata presente Richard Helder, propetario di Fast Delivery y representante di UPS a expresa hopi elogio pa Stichting Reclassering cu a bini cu e iniciativa aña pasa.
E programa di Leer Werk Traject tin e meta pa prepara e hobennan di 17 pa 25 aña pa nan drenta e mercado laboral y esaki a wordo haci den cooperacion cu comerciantenan. E compania cu e comerciante ta representa a participa den e programa y yen di orguyo a expresa cu nan a tuma 4 hoben den nan compania y 2 di nan a finalisa e programa completo.
Sr.Helder a comenta cu un cantidad halto di hobben a participa den e programa di cual 5 a haya nan diploma, pa finalisa e aña completo y 7 di nan a haya un certificado. “Mi ta hopi contento cu e resultado. Si nos tur para wak, man cruza, y no forma parti di e solucion, mi ta kere cu mañan nos lo tin un problema hopi mas grandi.”
E comerciante ta kere cu si logra saca for di cada un di e hobennan aki cual ta nan inkietudnan y entrega nan bek den comunidad trahando lo ta hopi bon. El a constata cu e hobennan ta hopi bon pa traha cu nan mannan, pero mester di pasenshi tambe pa mustra con nan por uza nan abilidadnan, pero tambe cu demostra nan hopi respet y cariño.
Sr.Helder a splica cu tur hende mester demostra nan disponibilidad pa saca un man y yuda e hobennan. E ta un persona, el a splica, cu ta kere den duna e hoben cuanto chens cu nan mester. Si nan actitud no ta corecto, mustra nan riba dje, si nan bay cas busca nan bek. Hasta un discusion cu un colega por pone cu nan ta bandona nan trabou. “Esey ta e motibo cu nos a tuma nan na trabou. Duna un man pa yuda coregi nan di e forma corecto riba nan actitud. Ta hopi importante pa duna un persona chens pa drecha. Mi sa cu tin hende cu no tin pasenshi pa atende cu e hobennan. E no ta facil, pasobra mester di un hende hopi tactico pa atende cu nan, pa guia nan riba e caminda. Cada un di e hobennan cu nos logra pone riba e bon caminda y den mercado laboral ta exito. Miho nos ta parti di e solucion pa yuda cu nan no bay den mal caminda y bira un problema pa comunidad.”


text:
Archive for the ‘Noticiero 94’ Category
La Cabana Beach Resort & Casino ta honra KWF, Koningin Wilhelmina FondsPosted: July 27, 2015 in Noticiero 94
Congreso 2015 di Testigonan di Jehova: ‘Imita Jesus!’ pa mehora bida di famiaPosted: July 27, 2015 in Noticiero 94
Oranjestad – Testigonan di Jehova ta invita un i tur pa e congreso di e aña akí cu e tema central: ‘Imita Jesus!’ Lo analisa kico ta clave pa un bida di famia feliz, enfocando riba e ehempel di Jesucristo. Imitando Jesus su forma di pensa, papia i trata cu hende, cada miembro di famia ta optené hermentnan valioso pa edifica famianan mas fuerte i uní.
‘Imita Jesus!’, cu ta na Papiamento, lo tuma lugar for di diabierne awor y te cu diadomingo, na Aruba Marriott Hotel – Ballroom. Tur tres dia e programa ta cuminsa pa 9:20’ or di mainta. Manera ta tradicion mundialmente, boluntarionan di e Testigonan lo percura pa ekiponan audiovisual i tambe otro provisionnan necesario pa tur presente por disfrutá di e programa den un ambiente agradabel i trankil.
Informacion util
Un i tur ta bon biní na e congreso ‘Imitá Jesus!’ pa risibí informashon util pa bo mes i pa bo sernan kerí. Por baha e programa na http://www.jw.org/jw-paa/publicacion/.
Entrada, manera semper, ta gratis ya cu ta cu donacionnan completamente boluntario e Testigonan ta financiá eventonan manera esaki.
Parlamentario Marlon Sneek “Si Xiomara kier sa algo di ‘El Pollo’ e tin cu puntra ‘El Gallo’ Glenbert Croes”Posted: July 19, 2015 in Noticiero 94
Oranjestad-Parlamentario Marlon Sneek ta kere cu Xiomara Ruiz Maduro di fraccion di MEP, ta totalmente perdi den su agonia politico, ya cu segun e politico aki, e no ta hayando cobertura y ningun hende ta pasa su noticianan.
Fuera di esaki sr Sneek a mustra cu Xiomara ta completamente bruha y den su agonia ta contradeci su mes formalmente ya c’un rato e miembro di MEP ta bisa cu Gobierno no ta haciendo nada pa reapertura di refineria Valero pero un rato despues e mes ta bisa cu Gobierno lo tin un deal c’un compania pa habri Valero.
“E cos di mas pret di Xiomara di MEP ta cu ora e ta papia cu supuestamente Gobierno lo tin un deal cu ‘El Pollo,’ un compania pa habri Valero pero realidad di esaki ta cu e unico politico cu ta sacando potret cu bandera Venezolano y di PDVSA, ta ‘El Gallo’ Glenbert Croes kico tin aya na Venezuela mi no sa mester check cu ‘El Gallo’ Glenbert Croes cu practicamente ta biba na Venezuela.
Nos por a tuma nota tambe riba Internet un publicacion na Venezuela di un entrevista hasi cu Glenbert Croes cu ta bisa: “Aruba se solidarisa con Venezuela en disputa por el Esequibo,” un disputa cu Gobierno di Venezuela tin cu Guyana y Glenbert Croes ta bay Venezuela y ta duna un declaracion den nomber di pais Aruba.
Entre otro ta menciona cu Glenbert ta yiu di El Libertador y ta bon pa Xiomara sa cu si tin un hende cu tin link cu Venezuela y cu El Pollo, ta su colega ‘El Gallo’ Glenbert Croes
Xiomara mester bay busca e problema aki cerca su colega di partido of ta un guera a cuminsa caba den seno di MEP, pa mira con ta corta hala di Glenbert Croes y nan ta cuminsa traha storianan di El Pollo y El Gallo pa entre nan, nan mes caba cu otro.
Nos por a mira tres siman pasa tambe un potret cu tabatin di sr Glenbert Croes cu Roy Dasa, un parlamentario cu practicamente no ta den funcion mas ya cu nan a dicidi na Venezuela cu nan no ta bay tin eleccion mas pa Parlamentarionan cu ta representa e pais den Parlatino, pero di e asamblea mes Parlamentarionan lo wordo asigna den futuro pa bay Parlatino mescos cu aki na Aruba.
Pero aki un biaha mas por tuma nota miembronan di fraccion di MEP ta djis saca potret pa bisa cu nan ta bezig c’un partner strategico , gewoon un farce , un creamento di expectativa falso pa purba di crea emocion den e pais, cerca pueblo sin cu nan ta honesto cu nan.
Den un reunion cu mi a participa na Mexico siman pasa, mi por a combersa cu e delegacion di Santo Domingo cu a informa mi persona cu PDVSA a cuminsa bende e refineria na e isla ey.
Na 2010 PDVSA a cumpra e refineria aki na Santo Domingo y awe PDVSA ta den proceso di bende e refineria aki anto ta bon pa esunnan di MEP bin splica cu cua placa nan ta bin cumpra e refineria aki na Aruba.
Tambe ta bon pa mustra cu Venezuela a cuminsa den Caribe cu e asina yama PetroCaribe caminda e paisnan den Caribe aki tabata haya petroleo na un prijs preferencial Santo Domingo, Trinidad & Tobago y otronan, y awe PDVSA a yega Santo Domingo y bisa cu nan cu loke nan debe nan por paga mita di dje y lubida e resto, ya cu Venezuela tin mester di placa, mester di dollar y awor kier haya loke nan por haya pa cubri nan situacion financiero.
Un compania cu tin un refineria na Santo Domingo y cu ta den proceso pa bende esaki, nos por mira El Gallo Glenbert Croes di MEP sacando foto cu e bandera di Venezuela y di PDVSA y a bisa cu el a combersa cu un of otro hefe, un of otro director pero ningun caminda por mira Glenbert riba un foto cu e hendenan aki den combersacion.
Nos ta kere cu a bira e momento pa nos bira serio cu pueblo, pa nos ta honesto cu pueblo y stop di hunga wega, ya cu Gobierno ta moviendo, Gobierno a bin y papia cu e comision y a informa cu e tin un compania na Merca interesa cu cual e ta den deliberacion cune cu ta mustra serio y e reunionnan aki ta tumando luga den tur seriedad posibel pero otronan tin cu stop di troce e berdad,” Parlamentario Marlon Sneek a declara recientemente.
ORAMA (week 47) Vaste columnist voor Solo di Pueblo, Jan de Ruijter, schrijft elke vrijdag een column in deze krant over leuke of interesssante onderwerpen van verschillende aard. Voor commentaar: janderuijter@yahoo.com DE PREMIER VAN ARUBA IS EEN ZIELIGE STAKKERPosted: July 16, 2015 in Noticiero 94
Oranjestad-ONLY IN ARUBA………..Ik ben blij dat ik in heel wat landen gewoond, geleefd en gewerkt heb en ook veel gereisd heb waardoor ik nu kan verklaren dat ik nog nooit van mijn leven in een land geweest ben waar de premier van het land, de minister-president, openlijk beschreven wordt als Mieke Eman, als doble M, Mietje Mike, als triple M, Mike Mas Medidas, als juffrouw Mieke en nog meer van dat soort benamingen. Ik vind onze premier een zielige stakker als ik de kranten van 14 juli opensla en er een foto van Mieke Eman in zie staan met de tekst: “Klimaatverandering aanpakken, Eman spreekt op klimaattop Canada, Eman was de Keynote Speaker tijdens de klimaattop van Noord- en Zuid Amerika in Toronto, Canada”. Wat een zielige man die denkt dat de wereld ten onder gaat als HIJ niet ingrijpt, als HIJ er niet voor zorgt dat Aruba in 2020 een geheel duurzaam eiland is, als HIJ niet het goede voorbeeld geeft voor de rest van de wereld, als HIJ de geschiedenisboeken niet ingaat als het voorbeeldmodel voor de hele wereld. Hij zal wel even aan alle andere landen laten zien dat HIJ een daadwerkelijke wereldleider is van het niveau Ghandi, Martin Luther King, Kennedy en Mandela. Want in dat rijtje hoort hij thuis………. vindt hij.
*Aruba staat aan de afgrond
En hoe goed Mieke is in het redden van de wereld laat Mieke zien in Aruba. Aruba staat aan de rand van een financiële, economische, bestuurlijke, sociale en morele afgrond en ik vraag mij twee dingen af: Hoe ga je de wereld redden als je een klein land als Aruba, een eiland, niet eens kunt redden? Of omgekeerd: Als je alleen maar ervaring hebt in het aan de afgrond brengen van een land, waar haal je dan de pretenties vandaan te menen dat je de wereld kunt redden?
Mieke is een zielig geval. Een absoluut acuut geval van narcisme, misplaatste ijdelheid en ongelooflijke zelfoverschatting; van psychopathie, sociopathie, pathologisch liegen en van megalomanie. De man vindt zichzelf een geweldenaar, een fantastische leider en dat hij uitgeboed wordt in de verschillende districten van Aruba waar hij zo graag wil rondlopen om handjes te schudden deert hem niet, hij blijft zichzelf geweldig vinden en stuurt een bende van zijn duurbetaalde coördinatoren wel even af op die meute van ongehoorzamen die hij desnoods met zweepslagen wel even zal leren hoe je Mieke Eman verplicht moet bewonderen.
*De groene farce
In 2020 gaat Aruba helemaal geen 100 procent duurzaam land zijn, ook niet als Mieke Eman tot die tijd premier van Aruba zou blijven. Het is een uitstekend voorbeeld van het continue gore gelieg van Mieke. Zelfs zijn duurbetaalde adviseurs van de Carbon War Room van Richard Branson, stellen dat dat uitgesloten is. En ook in landen zoals Nederland, Denemarken en Duitsland, die alle vooraan in de rij van Al Goor-volgelingen staan, praat men over misschien 2070! De Nederlandse staatssecretaris van Infrastructuur en Milieu, Mansveld, stelt dat Aruba grote vorderingen heeft gemaakt in de overgang naar energie-onafhankelijkheid maar dat heeft hij alleen van Mieke Eman gehoord, die er niet voor terugdeinst om ook Nederlandse ministers en staatssecretarissen te beduvelen. Zo is de realiteit bijvoorbeeld dat Mieke’s groene bussen die geen fossiele brandstof gebruiken, al vele maandenlang gestationeerd staan bij Toyota en slechts een maand gefunctioneerd hebben en nu kapot staan! Dus wat, grote vorderingen?
Verder zegt Mansveld dat Aruba goed aantoont dat klimaatactie en economische groei hand in hand gaan!! Ook al weer de grote nonsens van Mieke Eman. De groene luchtkastelen van Mieke Eman hebben geen baan opgeleverd! En dan kletst Eman nog een tijdje door over de partnership tussen Aruba en Carbon War Room, Rocky Mountain Institute, het Amerikaanse Department of Energy en TNO en hoe zij een Learning Event in Parijs gaan geven voor Small Island Developing States (SIDS) over duurzaamheid aan de vooravond van de COP21, de grote klimaattop in Parijs later dit jaar. Walgelijk, walgelijk, als op 1 augustus a.s. de regering wisselt en Nederland het bestuur hier overneemt zal een interim-regering allereerst het gebruik van de woorden duurzaamheid, sostenible, TNO, Carbon War Room, Richard Branson en Al Goor, duurzaam moeten verbieden!
*Mieke in Toronto, Mieke in Parijs, Mieke is overal behalve op Aruba
Het is nutuurlijk een groot schandaal, Mieke gaat met ‘echtgenote’ en haar bi-side Nicole naar de Pan American games in Toronto; en vliegt dan door naar Parijs naar de international Scientific Conference, de aanloop naar de de officiële klimaatconferentie in december in Parijs. Als Mieke dar niet naar toe zou gaan, zou de hele conferentie straks in elkaar zakken want zonder Mieke wordt het niets. Mieke moet daar heen om verhaaltjes te vertellen. Mieke is de storyteller van de wereld geworden. Mieke is hét role model en dé storyteller. Dat Aruba de afgrond inrolt deert haar niet. Dat de bevolking het spuugzat is, deert haar niet, dat de nurgers de elektriciteitsrekeningen niet meer kunnen betalen, deert haar niet, dat de mensen zich nu al zorgen maken hoe het schoolgeld in augustus te gaan betalen, deert haar niet. Mieke deert het allemaal niet meer…..Mieke heeft geen tijd voor Aruba…..Mieke is te druk bezig met rodel model spelen en stories te vertellen……stories hoe Aruba het lichtgevend voorbeeld is voor de hele wereld en hoe Aruba in 2020, 100 procent duurzaam is. Aruba heeft helaas een premier die geestelijk gehandicapped is, een man die niet normaal is, een zieke man die van allerlei ongeneeslijke ziektes heeft. Heel Aruba spreekt er schande van; de enige troost die we hebben is dat het allemaal op 1 augustus a.s. afgelopen is, dan komt het beruchte AMvRB en ook dat zal niet leuk zijn, maar dat is een ander verhaal, voor een volgende keer.
Rene Herde’ AWOR TIN UNIFORMIDAD Y CLARIDAD RIBA NORMANAN PA DRENTA HAVOPosted: July 16, 2015 in Noticiero 94
Oranjestad-Minister a usa ley pa regla uniformidad y habri mas oportunidad pa hobennan studia na havo.
Minister di enseñansa Michelle Hooiboer-Winklaar a usa e autoridad cu ley ta duna pa regla e normanan cu tur hoben mester cumpli cun’e pa e drenta un scol di havo. Minister a actua completamente dentro di e ley. Mas ainda. E no a impone un norma cu e mes a scohe. Ela laga un comision cu participacion di directivanan di scolnan secundario di mavo, havo y vwo mes palabra e normanan pa e aña di scol nobo. Ora e comision a entrega nan conseho na e minister, ela laga e directivanan di scol mes vota si nan ta di acuerdo cu e normanan cu e comision a propone. E majoria di directivanan di scol, cu excepcion di e directiva di Colegio Arubano, a vota na fabor di e normanan aki. E minister despues a laga pone e desicion comun aki di e majoria di directivanan di scol den un Decreto Ministerial, como e normanan regla pa ley pa e aña aki, minister a actua perfecto!
CRITICA
E lider di e partido MEP a dicidi di critica e desicion y e decreto di e minister, pasobra segun e lider di MEP, minister lo ta hala mas autoridad p’e mes. E critica aki obviamente ta totalmente infunda. No solamente pasobra ley di enseñansa secundario ta duna e minister e autoridad pa fiha e normanan di admision. E critica di e lider di MEP ta nifica cu e y MEP si ta di acuerdo pa scolnan di havo/vwo sigui exclui hobennn di scolnan di mavo. MEP si kier pa nos enseñansa keda uno selectivo y nos muchanan -specialmente esnan di habla papiamento- keda sin haya oportunidad pa bay havo/vwo y busca un estudio y un carera mas avansa. Esaki ta loke MEP kier pa nos hobennnan!
AINDA FALTA MAS CAMBIO
Den combersacion cu Rene Herde’ ela splica pakico loke e minister a haci ta asina importante. Rene Herde’: “Loke minister a haci ta aplica un instrumento legal pa habri porta di havo/vwo pa mas hoben. Sin e cambio aki hopi hoben no lo drenta havo y nan caminda pa futuro lo wordo corta. Na hopi pais di mundo gobiernonan progresivo mester a usa ley pa cambia e forma cu enseñansa ta organisa y funciona. Pa por duna hobennan mas oportunidad pa un estudio avansa mester trece cambio manera esaki. Pero esaki so no ta suficiente. Ainda falta hopi mas pa cambia. Pero sigur esaki ta un bon desicion cu lo beneficia hopi hoben cu awor si ta drenta havo.”
Parlamentario Marlon Sneek “Tur e dos companianan cu Andin Bikker a presenta pa habri e refineria a ‘meldt ziek’ ora di reunion”Posted: July 16, 2015 in Noticiero 94
Oranjestad-Declaracionnan haci pa lider di Democracia Real, sr Andin Bikker, relaciona cu desaroyonan rond di posibilidad pa un re-apertura di e refineria na San Nicolas, a hala atencion di fraccion di AVP.
Parlamentario Marlon Sneek durante conferencia di prensa a mustra cu a tuma nota di expresion haci di parti di sr Bikker kende entre otro a mustra cu e impresion ta ser duna dor di AVP, cu ta oposicion tin cu goberna e pais aki pa asina logra e re-apertura di e refineria.
“Nos a scucha cu sr Bikker ta declara cu Gobierno lo kier pa oposicion goberna pero e ta masha simpel mes ya cu no tin nada di haber cu gobierno kier pa oposicion bay goberna.
Gobierno a mustra bon cla cu e ta moviendo y oposicion ta insisti cu nan tin 7 y 8 grupo interesa cu kier cumpra anto e ora trece e companianan aki pa Gobierno, esey ta locual a wordo bisa na sr Bikker.
Nos por corda e reunion cu sr Bikker a jama dia 11 di Mei cu como invitado e grupo di cual hopi hende a papia di dje cu tabata Concord Aviation International and Fuel Inc, a meldt ziek e dia di reunion. Awe nos ta mas convenci cu nunca cu e mailnan cu nos a mira di e compañia aki ta un wega politico di partidonan di oposicion caminda nan ta inventa e companianan fantasma aki y ta manda mail pa loco.paso te dia di awe nos no a yenmde mas di e compañia aki cu a meldt ziek
Ora cu sr Bikker a invita e grupo aki cu supuestamente ta un grupo multi miyonario cu ta bay inverti riba 3 biyon dollar den pais Aruba, e grupo a bira meldt ziek y no a presenta pa e reunion.
Un compania cu ta multimiyonario cu kier inverti 3 biyon dollar no tin un solo persona cu por a bin Staten pa duna informacion caminda cu ta Staten ta hefe di Gobierno ta haya e informacion y despues lo informa Gobierno cu esaki ta un grupo serio y lo ta bon pa sinta cu nan.
Pero nan a meldt ziek!!
Y tin un otro compania tambe cu sr Bikker a presenta dia 12 di October di 2012 caminda den un publicacion el a declara cu Pro Diesel ta interesa pa bin Aruba pa papia cu comision fiho riba nan intencion pa cu e refineria.
E compania Pro Diesel aki tambe a meldt ziek, kiermen cu e gruponan interesa di sr Bikker, ta meldt ziek nan ta meldt ziek y aki nos mester ta sincero y serio sr Bikker.
Si kier hunga politica nos por haci esey ya cu AVP tambe ta bon den esey pero ta serio ya cu dos grupo cu abo Bikker a papia di nan, cu ta Pro Diesel y Concord Aviation, tur dos a meldt ziek na momento cu nan mester a bin reuni pa duna informacion na Parlamento riba nan interes pa cumpra e refineria.
Bikker ta para na banda hunto cu bo partner den oposicion cu ta MEP ya cu mescos cu lider di MEP tres aña pasa a grita den Staten cu “portanan cu ta habri pa Evelyne Wever Croes, no ta habri pa Mike Eman,” y ainda nos ni a mira e portanan ey habri y e no tin un compania cu por yega Arba cu e placa pa inverti den e caso aki e refineria na San Nicolas.
Locual ta referi na dje ta e nombernan di tur e companianan cu Bikker a bin ta menciona, pa pone riba mesa pa mira kico por haci y esey ta e situacion.
Gobierno a haciendo su maximo esfuerzo den henter e proceso aki y sr Bikker a bin c’un mocion y ta kere awor cu el a bin salba mundo, ta hunga rol di ta e rey pero pa algun aña caba tin hendenan ta moviendo riba henter e proceso aki.
Ta cual Gobierno lo no kier habri e refineria cu por garantisa 200 miyon florin den su economia sr Bikker, laga nos ta sincero cu otro si, laga nos stop di hunga politica y si di berdad bo ta stima e pais aki y bo tin un compania cu no ta meldt ziek, trece pa Gobierno papia cune anto nos por habri e refineria bek y garantiza asina continuidad y cosnan positivo pa nos pais y laga un banda e politica barata boso a bin ta hungando riba e topico di refineria,” Marlon Sneek a mustra.
Rene Herde’ MUCHO HOPI DI NOS HOBENNAN TA STUDIA, TRAHA Y BIBA BOU DI NAN CAPACIDAD REALPosted: July 16, 2015 in Noticiero 94
Oranjestad-E porcentahe di hobennan na Aruba cu ta caba havo/vwo ta leu bou di e nivel internacional di paisnan cu un enseñansa mas democratico. Mucho hopi di nos hobennan ta studia, traha y biba bou di e nivel di nan capacidad real, pa motibo cu nos enseñansa no ta duna nan e oportunidad: e ta selectivo y discriminatorio. Esaki ta opinion profesional di Rene Herde’. Su profesion ta educador y planificador di cambio den enseñansa. Pa hopi aña caba e ta convenci cu nos enseñansa por y mester sirbi nos alumno y studiantenan miho. Rene Herde’: “Den nos enseñansa e alunmo y studiante ta wordo laga su so pa siña, pa compronde materianan nobo y dificil, pa domina materianan importante pa nan carera. Nos enseñansa tin un inflexibilidad enorme den e forma di siña y splica. Si un alumno no siña domina un materia ta su culpa. No di e scol. Pero e scol mes no ta haci suficiente pa sigura e dominio y miho siñamento. Nos enseñansa no ta duna suficiente guia y sosten structural na alumno y hobennan. E cantidad y calidad di guia y sosten directo na alumnonan ta un di e factornan mas importante cu scolnan por haci pa yuda nan studiantenan y hisa e efectividad di nan enseñansa. Esaki ta djis un di e areanan cu ainda falta hopi cambio. No door di djis pone mas asistente of maestro, pero door di siña e maestronan di organisa nan lesnan diferente, cu diferente forma di splica un topico y mas asistencia pa esnan cu mester didje. Ta e tipo di cambionan aki lo duna mas efectividad na nos enseñansa. “
CAMBIO BERDADERO
Sinembargo Rene Herde ta wak cu mas tin cu cambia den enseñansa pa tur nos muchanan y studiantenan por studia y usa nan capacidad real. E cambio berdadero segun Rene Herde’ mester bin cu un cambio den e forma di pensa con un hoben ta studia, con nos ta organisa les y scol, con nos ta stimula y yuda hobennan enbez di selecta, laga nan pa nan so wak con nan ta yega na siña. Esakinan ta limita e desaroyo di nan capacidad real y ta corta nan carera na scol, nan carera profesional y e oportunidad pa yega mas leu cu por den bida. E caracter selectivo di nos enseñansa ta un di e inhusticianan mas grandi cu nos mester combati. Pesey ta tristo pa tende cu e partido social democrata di MEP ta sostene e sistema bieuw cu ta selecta, exclui y corta caminda di nos hobennan den enseñansa.
SOSTEN STRUCTURAL
Minister di enseñansa a laga sa di kier finansia programanan di training extra pa yuda e hobennan cu tin mester di esey. E aña aki no tin e programa di “summer school” cu ta un forma chikito y temporal pa yuda. E motibo ta cu e scol no por a organisa esaki. E efecto positivo di e programa di “summer school” combina cu mas atencion di maestronan ta, cu e aña di scol cu a caba, mas cu 72% di alumnonan cu a drenta havo for di mavo a pasa nan aña cu exito mes ora. Prome cu a introduci e “summer school” ta 50% so tabata pasa e prome aña mes ora. Mas guia, mas sosten y miho splicacion riba un base structural como parti di e organisacion di scol, ta yudada mehora siñamento y efectividad di nos enseñansa. E ta yuda duna cada mucha e oportunidad pa un miho carera na scol, un estudio profesional y un miho calidad si bida den futuro. Ta pesey tin enseñansa!
Sr. Guillfred Besaril (MEP) “Problematica di Rijbewijs mester keda resolvi!”Posted: July 16, 2015 in Noticiero 94
Amienda di Andin Bikker pa apelacion te na Corte Supremo ta haya reconocimento Den un articulo reciente Andin BikkerPosted: July 16, 2015 in Noticiero 94
Oranjestad-su amienda pa introduci apelacion den casonan di belasting te na Corte Supremo (“Hoge Raad”), a haya reconocimento na Hulanda y ta wordo subraya como e catalisator y base importante pa introduccion di apelación den casonan di belasting, no solamente na
Aruba (entrante 1 di januari 2015), sino tambe
na Boneiro, Saba y Sint Eustatius entrante 30 di juni, y pronto
na Corsow y Sint Maarten. Den e articulo tambe ta mustra riba e ventahanan cu cambionan similar a trece cune na Hulanda desde 2005, tempo cu Hulanda a adapta su leynan di procedimiento fiscal pa por apela den tres instancia.
Tur isla den e parti Caribense di Reino Hulandes mester adapta nan leynan pa e apelacion te na Corte Supremo por drenta na vigor, pues asina cu nos hermana islanan Corsow y Sint Maarten finalisa e cambionan den nan leynan, esaki por bira realidad. Ta di spera cu esaki pronto por ta e caso, y den e ultimo Tripartite y Encuentro di Parlamentonan di Reino na mei ultimo un apelacion a wordo haci dor di Andin Bikker, via e delegacion di Aruba, na e respectivo Parlamentonan di e islanan pa cu esaki. Gobierno di Reino a apluadi e insistencia di e delegacion di Aruba riba e tema noble aki den un carta di dia 7 di juli ultimo.
BENNY S. HEFE DI E BANDA DEN BAGAMUNDERIA DEN OTORGAMENTO DI PERMISO!Posted: July 16, 2015 in Noticiero 94
Oranjestad-Despues di a scucha Benny S. papia riba e topico di nombracion di su mucha manda como Adjunct Directeur di Dimas, nos preocupacion entorno e corupcion y bagamunderia den otorgamento di permiso ta bira hopi mas grandi.
E tono cu e mandatario ta papia, di ta nos ta manda y ningun hende tin nada di bisa, ta muestra di un arogancia hopi peligroso.
For di e entrevista por saca afo cu e nombracion di Mario Wever lo sigui, pa asina ey e fiesta por sigui tambe den Dimas.
Ta conoci cu den Dimas tin empleadonan cu hopi mas educacion cu Mario Wever, cu segun informacion ni un diploma di MAVO e tin, y e empleadonan aki sigur ta integro. Y ta conoci cu Mario Wever sigur NO ta integro.
E pregunta cu ta bin mesora padilanti ta, dicon un minister por hinca den su cabes pa nombra un persona sin un preparacion debido y cu NO ta integro, den un funcion asina importante, y cu ta exigi un integridad total.
Ya caba den varios articulo nos a haci mencion di e actonan di corupcion administrativo, cometi door e mesun Wever aki, y hunto cu un otro complice den henter e racha di corupcion cu ta un tal Rahdi Kahn. Tur e cosnan aki ta socede cu conocimento y aprobacion di Benny S.
Segun nos por a compronde, diripiente a bin cu e nombracion di Mario Wever, despues cu e directora di Dimas no kier a firma pa un “verlenging” di un “toeristisch verblijf” di un persona. E no kier a firma, pasobra e “turista” aki ta kedando na un adres; esun cu ta para garantia pa e turista ta biba na un otro adres, y e otro persona cu ta para garantia pa e verlenging, ta biba na un otro adres. Seguramente na totalmente un otro adres.
Con toch esaki a wordo regla?
Esun cu ta ehecuta e bagamunderia aki pa e minister, esta Radhi Kahn, a yama Mario Wever, cu por cierto tabata cu vacantie na cas, pa bin fix e cos aki. Y aki Mario Wever a vocifera cu si nan nombre como Adjunct-Directeur, e lo percura pa e fiesta di “verlenging” por sigui trankil.
Di e manera aki minister a bay di acuerdo cu e “organogram”, na unda Mario Wever lo keda encarga cu TUR loke ta concerni otorgamento di permiso.
Tur esaki, mientras e Mario Wever aki ta conoci di ta troce cu reglanan di Bon Gobernacion, djies pa keda den bon luz cerca e minister. Lo no ta straña nos cu e ta ricibi hopi placa pa e fabornan aki.
Banda di e caso aki tin varios caso cu ta cay bou corupcion, na unda e trio Benny S., Radhi Kahn y Mario Wever ta involucra.
*Asina tin varios caso di hendenan cu a comete un of otro delito, pero nan permiso no ta wordo “ingetrokken”, pasobra e minister a kita e derecho ey for di e directora di Dimas y a pase pa su mes. Es decir cu niun hende mas nan permiso no ta wordu revoca.
* Tambe tin diferente casonan na unda cu matrimonio ficticio ta wordo descubri, y inscripcion ta wordo nenga, pero e persona ta haya como recompensa un permiso di “inwonende dienstbode” cerca e mes hende cu e ta casa cu ne, of un familiar di dje. Ata e persona para na Censo toch pa inscribi su mes y haya AZV.
* Un otro caso ta e asunto di e persona cu a ser haya morto banda di lama, sefta cu bala. E persona aki ta conoci di tabata den baho mundo y cu por cierto a haya estadia liber na Aruba a base di un matrimonio falso. Instancianan a purba di revoca su permiso, pero despues riba instruccion di e minister, a ser otorga un permiso toch. Y esaki a socede pasobra e persona aki tabata un super bon amigo di Radhi Kahn.
Esaki ta djies 3 caso cu pa awor nos ta menciona. Y nos por a compronde cu tur instancia ta na altura di e bagamunderianan aki.
Nos ta preparando un carta cu nos lo bay manda pa Gobernador, Parlamento, Gobierno Hulandes, 1ste y 2de Kamer y Ministerio Publico pa pone nan na altura, UN BIAHA MAS, di e bagamunderianan aki.
Ya caba nos a mustra riba e consecuencia di un maneho di “open door”, “free for all” y “wheel & deal”, y e corupcion den e asunto di permisologia di e gobierno aki pa nos Arubianonan.
UPP lo recori tur medio cu ta na nos alcanse pa para e rumbo aki.
Y manera nos a bisa den un articulo anterior: “TA E ARUBIANO SO POR SALBA E ARUBIANO”.


text:
Awe, un biaha mas, mi kier a papia ku bo di kurason pa kurason. Bo sa dikon? Wèl, pasobra mi ta ripará hopi bes ku hende ta lamentá ku nan no a yega muchu leu den bida. Ora mi tende esei mi ta bira masha tristu. Bèrdat mi por komprondé ku bida tin biaha tin sierto buèlta ku por stroba un hende den bida. Pero bo sa ta na unda hopi biaha e kos akí ta kuminsá?
Kaminda e asuntu ta kuminsá
Un palabra ku hopi biaha ta den hende su boka ta: Ai, esei sí, ami no por!
E palabra akí tantu mucha chikitu, hóben, adulto, hende di edat i penshonado ta ekspresá. Mi mes no ta kere esei. Ami ta kere ku tur hende por tur kos, basta nan tin boluntat. Oké, aki aya por tin algun eksepshon, pero den mayoria kaso tur hende por tur kos.
Pues na mi pareser, e palabra ei no ta bon. E no ta bon, pasobra ora un hende ekspresá su mes asina, e no tin e konfiansa den su mes ku e por un sierto kos òf ku e por siña hasi un kos. Mira, ta nos TUR, delaster un di nos, ta siña nos siña hasi tur loke nos por. Ta bèrdat sí ku ta manera tin hende tin un don den sierto kos, pasobra sin soña, nan ta hasi e kos anto masha bon mes! Pero den mayoria kaso ta siña nos tur ta siña. Bo ta bai skol pa bo siña bira dòkter, kapitan di barku òf di avion, pianista, karpinté etc. etc. Bo por ta e mihó na mundu, pero ….. ta siña bo a siña.
Ki abilidat bo tin?
Hopi biaha bo no ta para ketu ku bo tin sierto abilidat ku hopi otro hende no tin. Bo por kushiná bon? Bo por traha pasapalos? Bo sa di traha kos di boka dushi? Òf bo sa hasi nèchi obra di man? Que tal di kosementu, e ta algu pa bo? Òf bo por dekorá bon?
Kisas bo ta un maestro riba tur kos ku tin di haber ku kòmpiuter. Bo por hasi e kosnan ei bon i masha rápido mes! Ku otro palabra, nos TUR tin algu ku nos ta bon den dje. Si bo no ta bon den nada, anto mi ta kere ta floho mes bo ta! Pero, mi no ta kere ku ta asina ei bo ta sí.
Bo no tin trabou?
Ata otro kos akí: hopi ta bisa ku nan no por haña trabou. Pero esei ta bèrdat? Laga mi splika bo algu di mi mes. Ora mi a kaba skol, mi a keda kas komo un 10 luna asina. Pero mi no a djis sinta na kas, mi a kana buska trabou. Ta via via mi a haña un aviso den korant pa solisitá na un kompania di seguro. Kere mi, mi no tabata sa nèt nèt nada di seguro i mi no tabata sa at all kiko e asuntu ei ta komo i bebe. Pero ami akí, no a laga esei stroba mi di bai un entrevista. Pasobra mi a bisa na mi mes: ta trabou mi ke i mester, dùs si tin di siña e materia, lo mi hasié. I asina a pasa. Mi a logra haña e trabou. Bo por kere ku mi a keda 20 aña na e kompania ei? No trahando e mes trabou sí. Mi a traha 3 diferente trabou básiko. Pero bo sa kiko mi a hasi durante e tempu ei? Mi a hasi tur tur sorto di kos. For di laba tayó, yena kanika di awa, ruim op bañonan te na traha bode. No tabata mi trabou di traha na bali, pero mi deseo di yuda hende a laga ku semper mi tabata pone mi trabou un banda i yuda esun ku na e momentunan ei no tabatin otro kolega pa yud’é. Mi tabata deseá pa e kliente logra hasi e loke ku el a bin hasi, anto pa e por a sigui ku su quehaceres. Pero mi no ta kla, mi a asta studia e materia di seguro pa mi por a logra dominá tantu seguro pa hende privá, komo pa negoshi. Un kos mas, ken ku a bin pa drecha kualke kos, mashin di saka kopia, kòmpiuter, komunikashon di telefon etc. mi tabata kana nan tras. Asina mi a siña masha masha kos mes, pero esei ta pasobra AMI kier a siña. i awe, ku mi tin mi mes kompania, bo no por imaginá bo kuantu probecho mi ta saka kada bes di nobo, for i tur loke mi a siña.
I no na trabou so. Nò! Mi a bai masha kurso riba mi mes, nada mas pa si un dia mi mester yuda mi kurpa mi por hasi algu!
Bo ke mi yuda bo?
Si bo tambe ke logra algu den bida, òf haña un trabou òf pa bo krea un trabou pa bo mes, bo no ta lat. Bo por ainda! Kisas bo ta serka di baha foi trabou òf ta un penshonado kaba, anto ata bo chèns!
Mi ta invitá bo pa bo yama nos na 766.5600 pa nos duna bo mas informashon di formashon ku nos ta duna na tur ku ke siña pa nan bai dilanti. Bo por manda nos un mail tambe na info@bizsolutionshop.com. Den e tema bo por skirbi: “Kurso.”
Den un forma fásil i práktiko lo bo siña sea un abilidat nobo òf kon bo mes por generá bo propio entrada. Bo no tin nodi sigui tira falta riba nada ni niun hende. Awor por fin a bira tempu pa bo mes dirigí e loke bo ke i lo hasi den BO bida.


text:
Palm Beach – Un ceremonia casual di reconocemento na Divi Aruba Phoenix Beach Resort a honra e top empleadonan pa Januari, Februari y Maart 2010.
Director di Benta Christy Garrido ta raporta cu su ekipo a surpasa su meta na Maart, cu mas di un miyon dollar na benta.
Pa Januari, Renato Vrolijk a gana e titulo di Representante di Benta di Luna, mientras cu Ruben Pietersz a wordo reconoci como e Gerente di Finanzas di Luna.
Pa Februari, Eugene Erasmus a haya e titulo di Representante di Benta, mientras cu Grushenka Arends a wordo reconoci como e Gerente di Finanzas.
Pa Maart, Gwen Giel a gana e titulo di Representante di Benta mientras cu Ruben Pietersz a wordo reconoci como e Gerente di Finanzas.
Mientras cu nos tin un tremendo ekipo, Garrido ta bisa, nos resort de hecho ta bende su mes, y cu e expansion completa e proyecto awo ta inclui cuater edificio di ocho piso, cu cambernan nobo, den configuracionnan di studio, dos y tres camber, decora den un estilo Caribense contemporaneo, cu telanan di cama blanco y chic, y muebles di palo color scur, disfrutando di un coleccion nobo di restaurantnan, piscinanan y hardinnan tropical cu bista riba un di e playanan mas spectacular na Caribe.
Aki por mira e ekipo di benta, den e oficina principal di benta, situa ariba di Pure Beach, dunando esnan cu ta participa den un gira di e propiedad cu un prueba di e paraiso. Divi te awo a dedica un inversion di $115 miyon, Garrido ta agrega, mehorando facilidadnan y amenidadnan pa provee un experiencia di vakantie di calidad mas halto, asina tambe birando e berdadero campion di vakantienan den Caribe.
Pasa bishita e resort of wak potret na www.diviarubaphoenix.com


text: Pa promer biaha Departamento di Labor y Investigacion (DAO), riba peticion di Minister di Turismo, Transporte y Labor, a realiza un Encuesta Laboral na november 2011. E encuesta aki ta un investigacion entre e viviendanan na Aruba. Den cooperacion cu Oficina Central di Estadistica (CBS) a realiza e investigacion aki den forma aleatorio. Meta di e encuesta ta pa midi e desaroyonan recien riba mercado laboral. Conceptonan importante cu a wordo midi pa medio di e encuesta ta: indice di desempleo, tamaño di e poblacion laboral, cantidad di poblacion buscando trabou y e grado di participacion.Read more...


text:
Digicel i Jong Bonaire ta uni forsa pa duna klínika di futbòl ‘Soccer and Keeper Clinic” na 150 hóben
...union ta hasi forsa...
KRALENDIJK-JÜLI: Demostrando su apresio i kompromiso ku hubentut di Boneiru, Digicel ta djòin ekipo di futbòl Jong Bonaire den organisashon di un klínika pa hóben entre 9 i 19 aña ku interes i pashon pa e deporte di futbòl. No ta prome biaha ku Digicel ta yuda den organisashon di un klínika di futbòl, di akuerdo ku relashonista públiko di Digicel Srta. Irvinia Daantje “E kompromiso ku hubentut di Boneiru ta haña ‘bida’ dor di tipo di eventonan asina’ki. Nos ke un hubentut sano, positivo i aktivo pa nos komunidat”.
E klínika lo wòrdu duná entrante 15 di yüli próksimo i lo tin un trayekto te ku dia 19 di yüli. Pa e klínika aki, a habri kupo pa 150 hóben partisipá na e asina yamá ‘Soccer and Keeper Clinic’ organisá dor di Digicel i e organisashon di Jong Bonaire. Den transkurso di e 4 dianan, e hóbennan lo ta na Stadion di Kralendijk na unda ku nan lo risibí enseñansa i práktika riba diferente téknika di futbòl. Durante e klínika, e embahador di Smartphone DL 600, Justin Michel, kende ta un futbolista masha popular lo tei pa duna un man i siña e hóbennan algun téknika riba vèlt. E klínika lo wòrdu duná for di 9’or di mainta te ku 4’or di atardi.
Srta. Irvinia Daantje, relashonista públiko pa Digicel Boneiru ta finalisá bisando, “Digicel ta kontentu ku e kolaborashon di Jong Bonaire, spesialmente durante di e temporada di fakansi eskolar e proyekto aki lo sirbi pa mantené e hóben motivá, tene su kondishon i dun’é oportunidat di rekreá den un forma sano. Nos ta spera ku mayornan tambe haña un chèns pa akudí i duna e muchanan sosten moral durante di nan entrenamentu. For di aworakí kaba nos ke deseá tur hóben partisipante éksito ku e klínika.”
FIN


text:
(Español)
El Parque Eólico Penonomé, el primero que tendrá Panamá y que será el mayor de América Central con un total de 110 torres, comenzó a ser una realidad con el montaje de los aerogeneradores.
(Español)
Cuba puso en funcionamiento su primera central de energía solar fotovoltaica. La nueva planta, dotada de 14.100 paneles permitirá duplicar la capacidad de producción de energía solar fotovoltaica.
Trinidad i Tobago lo ta anfitrion den aprel próksimo di e di XIV Konferensia anual di Karibe riba Turismo Duradero
(STC-14, pa su siglanan na ingles), kual su debatenan lo tene komo sentro den e biaha aki e desaroyo di aliansanan pa kreá un produkto inovadó, rendabel i duradero.
Den cuadro di e biahe debut di Ecolution
cu a nabega for di Europa crusando Atlantico pa Aruba, su diseñador, ex Astronauta Wubbo Ockels, a keda Aruba algún luna pa insentivá uso di energia alternativo riba tur nivel den e isla.
Analistanan dje Deutsche Bank ta pronostiká ku e sektor solar fotovoltaiko lo eksperimentá un transishon for di un merkado supsidiá na un merkado sostenibel dentro di un aña, sitando e yegada di e «paridat di ret» den un konhunto di merkadonan klave, un inesperá fortalesementu di e demanda i un oumento di e márgennan. E
Outoridatnan di Nicaragua a inougurá e promé parke fotovoltaiko dje pais, konstruí ku 5.880 panelnan solar ku un kapasidat di mas ku un Megawatt ku lo por atendé e demanda di mas ku un miyar di bibiendanan. Segun Salvador Mansell, presidente ehekutivo di e Empresa Nashonal di Transmishon Eléktriko (Enatrel), e planta solar aki lo
CHENACT
ta un proyekto di efisiensia energétiko pa mihorá e kompetitividat di hotèlnan di tamaño chikí i mediano den region Caribe dor di mihó uso di energia, ku e énfasis riba energia renovabel i mikrogenerashon. E proyekto piloto a wòrdu ehekutá den Barbados i e fase II di dje, konosí komo CHENACT-AP,
Riba invitashon di promé minister di Kòrsou, Daniel Hodge, un delegashon di Fundashon GreenTown Curaçao a duna un splikashon di su plannan. GreenTown Curaçao ta un inisiativa pa remplasá e refineria ISLA pa un suidat bèrdè. GreenTown Curaçao ta kalkulá ku e proyekto lo generá 10 pa 16 mil puesto nobo di trabou. E promé
Den e etapa nobo aki i bou e direkshon di e tim di SimanAki!
e mayoria di e kontenidonan lo ta disponibel na Papiamentu i Spaño i nos lo pone atenshon spesial riba e desaroyonan ku ta tuma logá den Islanan ABC i region Karibe.